Pawen Lawen i Little Women | Lysh Cymru\nPawen Lawen i Little Women\nWyt ti wedi gweld y ffilm Little Women eto? Dyma adolygiad arbennig i #LyshCymru gan Lleucu Non, o Ddyffryn Nantlle...\nMis Rhagfyr, cafodd ffilm wedi’i selio ar lyfr Louisa May Alcott, Little Women ei ryddhau, ac rydw i wedi cael y pleser o fynd i’w weld!\nCafodd y llyfr ei gyhoeddi yn 1868 ac 1869. Stori am deulu a bywydau Jo March, ei chwiorydd; Meg, Amy a Beth a’i mam, Marmee March ydyw. Mae’r llyfr wedi ei seilio yng nghyfnod Rhyfel Annibyniaeth America (1775-1783) ac mae’r merched tlawd yn ceisio byw eu bywydau heb eu tad, sy’n brwydro yn y rhyfel. Ar draws y stori, maen nhw’n cyfarfod Laurie (Teddy) sy’n ŵyr i’r dyn cyfoethog (Mr Lawrence) sy’n byw ar draws y cae, John Brooke a Frederick Bhaer, sy’n newid bywydau’r merched.\n“Women... They have minds, and they have souls, as well as just hearts and they’ve got ambition and they’ve got talent as well as just beauty. And I’m so sick of people saying that love is just all a woman is fit for. I’m so sick of it!” – Jo March (Little Women)\nY Cast Delfrydol\nJo March – Saoirse Ronan\nMeg March – Emma Watson\nAmy March – Florence Pugh\nBeth March – Eliza Scanlen\nMarmee – Laura Dern\nLaurie/Teddy – Timothée Chalamet\nJohn Brooke – John Norton\nFriederick Bhaer – Louis Garrel\nAunt March – Meryl Streep\nGyda’r cast gwych yma, mae’r actorion, gydag arweiniad Greta Gerwig wedi creu campwaith sydd wir yn cynrychioli naturioldeb y llyfr. Mae trysor Louisa May Alcott wedi cael ei drin fel diemwnt llenyddol gan yr actorion i gyd. Oherwydd bod y stori amserol yma wedi cael ei ymgorffori mewn ffordd mor naturiol yn y ffilm, mae naturioldeb bywyd cyffredin y cymeriadau o’r nofel yn neidio ar y sgrîn sy’n ei wneud yn ffilm gofiadwy. Nid oes unrhyw actor yn sefyll allan fel y gorau, mae pob un actor yn gwneud cyfiawnder â'r cymeriadau mae pobl yn eu caru ers 1869.\nYn enwedig â’r prif gymeriadau, mae’r actorion i gyd wedi gwneud yn siŵr bod gwahaniaeth clir ym mhersonoliaethau’r merched. Cawn weld amrywiaeth rhwng y pedair o ran tymer a thalent. Mae Meg (yr hynaf) yn theatraidd ac yn gyfrifol; mae Beth yn gerddorol ac yn annwyl; mae Amy yn arlunydd ac mae Jo yn awdures. Y neges gref ac amserol mae hyn yn ei gyfleu i ni, ac yn enwedig yn yr oes yma ydi nad ydi pres yn arwain i dalent. Roedd y merched yma’n byw mewn tlodi ond nid oedd hynny wedi rhwystro un o’r chwiorydd i fyw eu bywydau fel y roedden nhw eisiau.\nMae Greta Gerwig wedi dod yn gyfarwyddwr adnabyddus yn y ddegawd ddiwethaf, yn enwedig gyda’r ffilm Lady Bird (2017) lle cafodd enwebiad Oscar am y Cyfarwyddwr Gorau. Er na chafodd Greta Gerwig enwebiad Oscar am y Cyfarwyddwr Gorau am Little Women eleni cafodd enwebiad am y Sgript Ffilm Orau wedi’i Haddasu, sy’n ddyledus i’w chrefft unigryw. Mae cyfarwyddo Gerwig wedi creu darn annibynnol ac unigryw yn y diwylliant poblogaidd yma. Stereoteip ar gyfer y math yma o ffilm a llyfr (sef un â merched yn brif gymeriadau) ydi mai dim ond stori gariad cymhleth a thlodi sy’n mynd i fod ynddi. Wrth gwrs, mae hyn yn allweddol yn y llyfr a’r ffilm, ond mae themâu megis teulu, cyfeillgarwch a chymdeithas yn amlwg yma ac mae Greta Gerwig wedi cymryd yr awenau i ddangos hyn yn glir iawn, ynghyd ag ychwanegu’r hiwmor naturiol sy’n deillio o’r llyfr.\nYn dilyn strwythur y ffilm, mae Gerwig wedi gwneud gwaith rhagorol ar y ffilm ac yn amlwg wedi rhoi ymdrech i ail-ddweud y stori mewn ffordd newydd. Yn bersonol, dylai bod Greta Gerwig wedi cael ei henwebu am Bafta, Oscar a Golden Globe ar gyfer Cyfarwyddwr Gorau a Sgript Ffilm Orau wedi’i Haddasu.\n“Greta is a wonderful writer... Greta is so emotionally intelligent which is key for something like this.” – Saoirse Ronan\nYn wahanol i’r llyfr ac addasiadau eraill, yr addasiad yma yw’r unig un sy’n neidio o’r presennol i’r gorffennol. Egyr y ffilm wrth gyflwyno Jo saith mlynedd ar ôl cychwyn y stori. Nid ailwneuthuriad o addasiad 1994 mohoni. Credaf yn gryf fod y strwythur yma’n dangos meddwl creadigol a gwreiddiol Greta Gerwig gan ein bod yn gweld datblygiad y cymeriadau a sut mae eu bywydau yn y presennol yn cael eu heffeithio gan ddigwyddiadau’r gorffennol fel mae’r stori’n mynd yn ei flaen. Mae’r defnydd o olau rhwng y ddau gyfnod (y presennol a’r gorffennol) yn andros o effeithiol oherwydd ei fod yn cyfleu sut rydyn ni’n cofio ein hoff adegau mewn ffordd neu mewn golau mwy positif na’r byd rydyn ni’n byw ynddi yn y presennol. Nid yn unig mae’r strwythur yn rhoi egni newydd i’r stori ond mae’n gwneud i’r gynulleidfa dalu sylw hefyd.\nCawn ymdeimlad o fywyd y 19eg ganrif ond ag ymdeimlad modern hefyd. Wrth gwrs, mae hyn yn cael ei deimlo wrth ddarllen y llyfr sydd yn fwy na thebyg yn ffactor fawr i lwyddiant y llyfr a’r ffilm. Trwy’r ffilm, roeddwn i’n gallu cydymdeimlo neu cyd-ddeall yr hyn roedd yn digwydd i’r merched cryf yma.\nCerddoriaeth a Gwisgoedd\nFel gweddill y ffilm, roedd y gerddoriaeth a’r gwisgoedd yn gampwaith hefyd. Mae Alexandre Desplat yn gyfarwyddwr gwych sydd wedi cyfarwyddo cerddoriaeth ar gyfer amryw o ffilmiau enwog fel The Imitation Game, The Guardians of the Galaxy a Suffragette, felly mae cyfarwyddo ar gyfer y ffilm yma ond yn cyfleu ei dalent fel cyfarwyddwr. Gwelwn ei ddylanwadau Ffrengig yng ngherddoriaeth y ffilm ac wrth gwrs mae hyn yn berffaith ar gyfer y ffilm i gyfleu a chyfosod pob emosiwn sy’n cael ei gyflwyno yn y ffilm ac i gyfleu’r cyfnod o’r deunawfed ganrif. Mae’r gwisgoedd yn gwneud hyn hefyd gan ddefnyddio deunyddiau cywir ar gyfer y gwahanol adegau yn y ffilm ac ar gyfer y cymeriadau gwahanol. Gwelwn ddisgwyliadau cymdeithas yn glir drwy’r dillad a thrwy agwedd y cymeriadau tuag at eu gwisgoedd. Yn sicr, roedd Jacqueline Durran yn haeddu’r Oscar am y gwisgoedd.\nFelly, rydw i WIR yn argymell i chi fynd i weld y ffilm gan ei fod yn dangos datblygiad Louisa May Alcott fel dynes i ysgrifennu am ferched gan roedd y syniad o gael merched fel awduron yn newydd ar y pryd. Yn sicr, mae’r neges gref bod angen datblygiad pellach yn y gymdeithas i dderbyn merched ym mhob maes neu ym mhob ffordd yn glir yn y ffilm. Ffilm wych am ferched wedi’i wneud gan lawer o ferched!


Gwobrau Arweinyddiaeth a Rheolaeth - Prifysgol Aberystwyth\nGwobrau Arweinyddiaeth a Rheolaeth\nDerbyniodd Adnoddau Dynol gymeradwyaeth yn 2009.\nGwobrau Arweinyddiaeth a Rheolaeth Addysg Uwch 2010 y Times Higher Education\nMae Prifysgol Aberystwyth wedi ei chynnwys ar restr fer mewn dau gategori yng Ngwobrau Arweinyddiaeth a Rheolaeth Addysg Uwch 2010 y Times Higher Education.\nMae Canolfan Gwasanaethau’r Gymraeg y Brifysgol wedi ei chynnwys ar restr fer y categori Tîm Cofrestrfa Neilltuol ac mae Cymorth Myfyrwyr ar restr fer y categori Tîm Gwasanaethau Myfyrwyr Neilltuol.\nSefydlwyd Canolfan Gwasanaethau’r Gymraeg yn 2001. O dan arweinyddiaeth Dr Mari Elin Jones mae’n hybu’r defnydd o’r Gymraeg a dwyieithrwydd o fewn y Brifysgol ac yn hyrwyddo amgylchedd lle mae pawb yn medru defnyddio’r iaith o’u dewis.\nYn ogystal â chynnig cefnogaeth ymarferol i staff a myfyrwyr sydd yn awyddus i wella eu sgiliau iaith, mae’r Ganolfan yn chwarae rhan flaenllaw yn natblygiad rhaglenni astudio cyfrwng Cymraeg. O ganlyniad dynodwyd yr Adran Gwleidyddiaeth Rhyngwladol a’r Sefydliad Mathemateg a Ffiseg yn brif ddarparwyr o gyrsiau cyfrwng Cymraeg gan Grŵp Sector Addysg Uwch Cyfrwng Cymraeg.\nYn dilyn ailstrwythuro Gwasanaethau Cymorth i Fyfyrwyr yn 2008 agorodd y Brifysgol Ganolfan Croeso Myfyrwyr ym mis Mai 2009 sydd yn golygu fod gwasanaethau cynghori bellach ar gael o un pwynt canolog ar gampws Penglais.\nO dan gyfarwyddiaeth Dr John Powell mae Cymorth Myfyrwyr wedi mynd ati i newid ei diwylliant o fod yn ‘ddarparwr lles sydd yn ymateb’ i fod yn ‘hyrwyddwr llwyddiant myfyrwyr’, ac wedi gweld gostyngiad yn 2009 o fwy na 25% yn nifer y myfyrwyr sydd ddim yn cwblhau eu cyrsiau, yr isaf yng Nghymru ac ymysg yr isaf yn y Deyrnas Gyfunol.\nYm mis Medi 2009 lansiodd Cymorth Myfyrwyr wasanaeth Meddyg Arian ar gyfer myfyrwyr ac yn ddiweddar agorwyd Clinig Iechyd Rhyw newydd fel rhan o gynllun peilot dwy flynedd gyda Bwrdd Iechyd Ceredigion. Yn ogystal mae wedi lansio cymhwyster blaengar newydd ar gyfer aelodau staff mewn Cynorthwyo Myfyrwyr.\nDywedodd Yr Athro Noel Lloyd, Is-Ganghellor Prifysgol Aberystwyth University:\n“Hoffwn longyfarch y ddau dîm ar gael eu cynnwys ar y rhestr fer yn caterogiau perthnasol yng Ngwobrau Arweinyddiaeth a Rheolaeth Addysg Uwch 2010 y Times Higher Education. Mae hyn yn gydnabyddiaeth bellach o ymrwymiad ein staff i sicrhau fod y profiad myfyrwyr yn Aberystwyth o radd flaenaf.”\nBydd enillwyr Gwobrau Arweinyddiaeth a Rheolaeth Addysg Uwch 2010 y Times Higher Education yn cael eu cyhoeddi mewn seremoni yng Ngwesty’r Grosvenor House yn Llundain ar yr 17eg o Fehefin 2010.


Polisïau a gyhoeddwyd cyn Cynhadledd UCM Cymru @ NUS Wales\nPolisïau a gyhoeddwyd cyn Cynhadledd UCM Cymru\nMae UCM Cymru wedi cyhoeddi pob un o’r polisïau a gaiff eu trafod yng Nghynhadledd UCM Cymru ym mis Mawrth. Mae’r rhain i gyd yn bolisïau a gyflwynwyd gan gynrychiolwyr, a byddwn nawr yn pleidleisio ar y drefn ar gyfer eu trafod yn y Gynhadledd fel rhan o’r balot flaenoriaethu.\nYn y gynhadledd, bydd lle i drafod pob un o’r materion hyn, a bydd cynrychiolwyr yn cael y cyfle i ganfod mwy o wybodaeth ynghylch y materion allweddol i gyd.\nBeth yw’r polisïau sydd wedi cael eu cyflwyno?\nCliciwch ar unrhyw un o’r syniadau polisi hyn i ddarllen crynodeb o’r cynnig.:\nDysgu Cyfunol yn y Dyfodol\nSgiliau Byw'n Annibynnol (SBA) i'w dysgu ar draws y brif ffrwd\nAddysg cydsyniad rhywiol yn orfodol i bob myfyriwr mewn AB ac AU\nAil-wladoli Darpariaeth Prentisiaethau\nCrynodebau o Syniadau Polisi\nDysgu Cyfunol yn y Dyfodol - cyflwynwyd gan: Undeb Myfyrwyr Grŵp Llandrillo-Menai\nOherwydd y pandemig cyfredol, mae myfyrwyr wedi addasu i ddysgu ar-lein, gyda dysgu wyneb-yn-wyneb lle bo hynny'n bosibl oherwydd canllawiau'r llywodraeth. Mae myfyrwyr wedi sôn eu bod yn mwynhau dysgu ar-lein ond ar gyfer y dyfodol, maent yn teimlo ei bod yn bwysig cael dysgu cyfunol; ar-lein ac wyneb-yn-wyneb.\nPam mae hyn yn bwysig i ni fel mudiad?\nYn ogystal ag addysg, mae iechyd meddwl hefyd yn un o brif flaenoriaethau UCM Cymru.\nSut olwg fyddai ar y byd pe byddem yn datrys hyn?\nMae myfyrwyr wedi sôn bod dysgu cyfunol yn bwysig i'w hiechyd meddwl a'u llesiant a hefyd i'r amgylchedd.\nO ran iechyd meddwl a llesiant, mae'n bwysig bod myfyrwyr yn gallu gweld eu cyd-ddisgyblion / ffrindiau a threulio amser ar safle’r coleg lle bo hynny'n bosibl.\nO ran yr amgylchedd, byddai dull dysgu cyfunol yn lleihau costau teithio a'r effaith ar ein hamgylchedd.\nSgiliau Byw'n Annibynnol (SBA) i'w dysgu ar draws y brif ffrwd - cyflwynwyd gan: Coleg Cambria\nPan fydd myfyrwyr SBA yn gorffen eu hastudiaethau SBA, maent yn aml yn symud ymlaen i gyrsiau prif ffrwd, ond hefyd yn y brif ffrwd gall fod yna ddysgwyr eraill ag ADY (Anghenion Dysgu Ychwanegol) nad ydynt wedi bod trwy gwrs SBA. Efallai na fydd y dysgwyr eraill hyn wedi cael y budd na’r profiad sydd i’w gael o'r cyrsiau ychwanegol neu'r sgiliau a ddysgir i ddysgwyr SBA, megis sut i reoli perthnasoedd, ymwybyddiaeth ynghylch bod yn rhieni, hawliau a chyfrifoldebau, bwyta a byw'n iach, ymhlith llawer o bethau eraill. Mae hyn yn rhywbeth a ddylai fod yn hawl hanfodol, ac yn sbardun allweddol fel rhan o gyfle cyfartal, felly, rydym yn teimlo y dylid ei wreiddio yng nghwricwlwm Cymru.\nPam mae hyn yn bwysig:\nPan feddyliwn am gwricwlwm AB/AU rydym yn aml yn gofyn: “Sut allwn ni sicrhau bod gan bobl y sgiliau angenrheidiol ar gyfer y dyfodol?” Y ffordd orau o sicrhau'r fath beth yw gwneud yn siŵr bod pynciau sy'n paratoi'r rheiny mewn AB/AU i ymdopi yn y byd go iawn hefyd ar gael.\nEr enghraifft, yn rhy aml o lawer mae myfyrwyr yn mynd i'r Coleg a'r Brifysgol heb unrhyw syniad ynghylch sut i goginio prydau syml hyd yn oed, gan arwain at ormod o fwyd tecawê, sydd yn ei dro yn ychwanegu at yr argyfwng iechyd corfforol/meddyliol presennol. Yn aml, ni fyddai gan y myfyrwyr hyn unrhyw syniad sut i dalu eu rhent, cadw trefn ar eu harian ar gyfer prynu bwyd neu hanfodion eraill, na hyd yn oed sut i smwddio eu dillad.\nRydym yn cydnabod bod sgiliau byw sylfaenol yn aml yn cael eu dysgu i fyfyrwyr trwy eu rhieni. Fodd bynnag, mae hyn yn seiliedig ar dybiaeth bod amgylchiadau ein myfyrwyr a'u rhieni i gyd yr un fath. Wrth gwrs, nid yw hyn yn wir yn aml, a dylid ystyried y ffaith hon ar gyfer pob dysgwr.\nAt hynny, efallai na fydd llawer o fyfyrwyr ag anabledd neu ADY ar gwrs arbenigol / SBA, ond gallent elwa o hyfforddiant yn y pynciau hyn; e.e. gallai dysgwr ag awtistiaeth astudio ar gwrs ochr yn ochr â myfyrwyr heb anableddau gydag ychydig o help ychwanegol gan yr adran ADY, ond ei chael hi'n anodd ac angen cymorth ychwanegol i ddysgu sut i ddefnyddio ffwrn yn ddiogel.\nAm y rheswm hwn, rydym yn teimlo ei bod yn bwysig bod pynciau SBA ar gael ar draws pob cwrs mewn AB a chyrsiau israddedig mewn AU, fel y gall myfyrwyr a myfyrwyr ADY yn y brif ffrwd gael mynediad at y sgiliau bywyd hanfodol hynny gan sicrhau bod pob myfyriwr yn cael yr un cyfleoedd.\nMae Natspec [Cymdeithas y Colegau Arbenigol Cenedlaethol] yn disgrifio pynciau SBA fel rhai sy'n galluogi:\n“... myfyrwyr i ddatblygu eu gwybodaeth a'u sgiliau mewn meysydd fel cadw'n ddiogel, bod yn iach, gofalu am eu cartref eu hunain, a delio â phroblemau. Byddai myfyrwyr hefyd yn cael cyfle i gymryd unedau dysgu sy'n ymwneud ag agweddau ar y gymuned ehangach, fel mynd o gwmpas y lle, cyd-dynnu â phobl eraill, hawliau a chyfrifoldebau, ac ymdopi â phrofiadau."\nSut olwg fyddai ar Gymru pe byddem yn datrys hyn:\nByddai sicrhau bod y 15 sgìl craidd ar gael i'r brif ffrwd, yn ogystal ag SBA yn y 6ed dosbarth / AB / AU, yn ddatblygiad blaengar i’r perwyl hwn o ran cynorthwyo cydraddoldeb ar draws Cwricwlwm Cymru ar gyfer addysg ôl-16. Mae ein galwad am hyn yng Ngholeg Cambria eisoes yn gweithio ar gynllun gweithredu gwelliant parhaus dan arweiniad ein Rheolwr Cynhwysiant; byddai hwn yn alluogwr allweddol ar gyfer uwchsgilio a hyfforddi staff ar gyfer y brif ffrwd yn ogystal â SBA.\n15 maes craidd Natspec a ddefnyddir mewn colegau enghreifftiol:\nCyfathrebu yn y Gymuned\nMynediad yn y Gymuned\nDiogelwch yn y Gegin\nArferion Golchi Dillad\nCredwn y dylai'r rhain hefyd fod ar gael ar gyfer myfyrwyr yn y 6ed dosbarth, AB ac AU ledled Cymru, gan y bydd angen i'n holl fyfyrwyr ar ryw adeg ddelio â phob un o'r meysydd hynny; mae gwybod sut i ddefnyddio'r sgiliau hynny yn hanfodol ar gyfer llwyddiant mewn bywyd a chyflogaeth.\nTrwy ddysgu'r rhain yn y coleg a/neu'r brifysgol, byddech chi'n helpu myfyrwyr i baratoi'n well ar gyfer ymdopi yn y byd yn gyffredinol. Bydd hyn yn arwain at Gymru Fwy Cyfartal.\nDogfen: Gwerth datblygu sgiliau byw'n annibynnol mewn addysg yn hytrach na lleoliad gofal.\nAddysg cydsyniad rhywiol yn orfodol i bob myfyriwr mewn AB ac AU - cyflwynwyd gan: Undeb Myfyrwyr Prifysgol Abertawe\nNodyn am y cynnwys: ymosodiad a thrais rhywiol.\nMae angen rhaglen cydsyniad addysgol sydd â’r nod o hwyluso sgyrsiau cadarnhaol, gwybodus a chynhwysol am gydsyniad mewn prifysgolion a cholegau ledled Cymru i atal aflonyddu ac ymosodiadau rhywiol ar gampysau ac yn y gymuned ehangach.\nY mater sy'n wynebu myfyrwyr\nMae yna ddiffyg addysg ar gyfer myfyrwyr ynghylch cymhlethdodau cydsyniad. Daw myfyrwyr sy'n cyrraedd addysg bellach ac addysg uwch o ystod o gefndiroedd, ac mae ganddynt wahanol lefelau o ddealltwriaeth ynghylch cydsyniad. Nid yw cydsyniad yn rhan o'r cwricwlwm cyfredol, felly rydym yn dibynnu ar fyfyrwyr i ddysgu am gydsyniad gan deulu neu ffrindiau.\nGall diffyg addysg am gydsyniad roi pobl ifanc mewn perygl o gyflawni trais rhywiol neu fod yn ddioddefwyr. Mae darparu addysg am gydsyniad yn gynnar yn allweddol wrth helpu pobl ifanc i ddod i adnabod a gwrthsefyll ymddygiad gorfodol mewn perthnasoedd rhamantus.\nBydd rhai myfyrwyr yn cyrraedd addysg uwch gan barhau â diwylliant treisio a beio dioddefwyr. Yn ôl y Guardian amcangyfrifir bod 50,000 o ddigwyddiadau o gam-drin neu aflonyddu rhywiol yn digwydd mewn prifysgolion yng Nghymru a Lloegr bob blwyddyn. Yn ystod pandemig COVID-19 rydym wedi gweld na fu terfyn ar drais rhywiol. Rhaid i ni sicrhau bod hyn yn dod yn fater o flaenoriaeth yn ystod y pandemig a thu hwnt.\nFel mudiad, rydym am leihau niwed a sicrhau diogelwch ein myfyrwyr. Rydym am sicrhau bod pob myfyriwr yn cael profiad cadarnhaol yn y brifysgol, a bod prifysgolion yn lleoedd mwy diogel i fyw, gweithio ac astudio. Mae addysg ynghylch cydsyniad yn hanfodol er mwyn lleihau nifer yr ymosodiadau rhywiol a digwyddiadau treisiol. Dylai fod gan bawb yr hawl i addysg hygyrch ac am ddim ynghylch cydsyniad.\nBydd addysg ar gydsyniad yn atal, a gobeithio lleihau, nifer yr ymosodiadau rhywiol mewn AB ac AU a bydd yn cael sgil-effaith i'r gymuned a gweithleoedd yn ehangach. Bydd myfyrwyr yn teimlo eu bod yn meddu ar y wybodaeth am gydsyniad. Bydd addysg am gydsyniad yn grymuso unrhyw un i dynnu sylw at ymddygiad niweidiol pan fydd yn ei weld.\nEgwyddorion sylfaenol wrth gyflwyno hyn yn ehangach:\nCynorthwyo sefydliadau AB ac AU i ddatblygu a chynnal hyfforddiant.\nSicrhau bod staff sy'n gymwys yn ddiwylliannol, yn sensitif ac wedi'u hyfforddi'n broffesiynol yn darparu addysg gydsynio.\nHerio beio dioddefwyr a diwylliant treisio.\nCymhwyso syniadau am gydsyniad mewn ffordd sy’n berthnasol i sefyllfaoedd mewn bywyd go iawn.\nAddysg ar y croestoriad sy'n gallu bodoli rhwng hil, rhywedd, rhywioldeb a.y.b.\nDealltwriaeth allweddol ynghylch pam mae cydsyniad yn bwysig\nTynnu sylw at y gwahanol ddiffiniadau a ffurfiau o dreisio a chymhlethdodau cydsyniad.\nGrymuso myfyrwyr i wybod sut i ofyn am gydsyniad.\nDeall sut olwg sydd ar gydsyniad llafar, brwdfrydig\nSut i ymateb i “na” yn barchus.\nBrwydro yn erbyn diwylliant treisio a beio dioddefwyr\nGrymuso myfyrwyr i greu diwylliant cydsynio cadarnhaol.\nSyniadau ar gyfer Gweithredu\nDylai sefydliadau, cyrff y sector a llywodraethau weithio mewn partneriaeth agos ag undebau myfyrwyr ac UCM i ddatblygu'r hyfforddiant cydsynio a'i wreiddio yn y cwricwlwm. Dylent gynnal cyfathrebiad dwy ffordd â myfyrwyr i ddeall y problemau sy'n eu hwynebu, tynnu sylw at atebion allweddol, a chydweithio i wreiddio addysg cydsyniad rhywiol yn y cwricwlwm. Rydym am i UCM weithio ar y cyd â'r sector i ddatblygu hyfforddiant i helpu ein myfyrwyr. Rydym yn gofyn i UCM ymgyrchu ac felly lobïo sefydliadau AU/AB i ddatblygu a chyflwyno hyn fel rhan o’u cwricwlwm, a gweithio gyda'r llywodraeth i sicrhau bod addysg gydsynio yn cael ei gweithredu fel rhan orfodol o addysg i bawb.\nAil-wladoli Darpariaeth Prentisiaethau - cyflwynwyd gan: Cymdeithas Genedlaethol y Prentisiaid (CGyP)\nMae dros 70% o brentisiaethau yn cael eu darparu gan ddarparwyr hyfforddiant preifat. Nid yw'r darparwyr hyn yn dod o dan ddeddf addysg (1994), does dim gofyniad am gynrychiolaeth dysgwyr, dydyn nhw ddim yn dod o dan gwmpas amddiffyniad methdaliad colegau, ac nid yw'n ofynnol iddynt fod â chynrychiolaeth dysgwyr na staff ar eu byrddau.\nYnghyd â chyflogau difriol o isel, y mater mwyaf dybryd sy'n wynebu prentisiaid ledled Cymru yw ansawdd eu haddysg. Mae Llywodraeth Cymru wedi ceisio mynd i’r afael â hyn, ond ni welsom unrhyw newid sylweddol yn nifer y prentisiaid sy’n derbyn yr hyfforddiant y mae ganddynt hawl iddo; yr addysg honno mae darparwyr yn derbyn tâl amdani, ac sy'n rhoi hawl i gyflogwyr dalu cyfradd is i brentisiaid.\nMae prentisiaethau yng Nghymru wedi datblygu dau fodel hyfforddiant sy’n cystadlu yn erbyn ei gilydd. Mae'r proffesiynau hynny sy’n draddodiadol wedi cynnal prentisiaethau, fel adeiladu, peirianneg a thrin gwallt, yn parhau i ddarparu eu hyfforddiant yn bennaf trwy drefniant diwrnod, neu gyfnod hwy, yn y coleg. Mae angen i gyflogwyr ddeall, er mwyn datblygu sgiliau a dealltwriaeth newydd, bod angen i brentisiaid dreulio amser i ffwrdd o'r gweithle.\nMae cyflogwyr a diwydiannau sydd wedi mabwysiadu prentisiaethau yn fwy diweddar, Blynyddoedd Cynnar, Manwerthu a Gweinyddiaeth Busnes, wedi datblygu model gwahanol. Mae'r model Ymwelydd Asesydd yn sicrhau bod prentisiaid yn y gweithle yn llawn-amser, a rhaid iddynt drefnu eu dysgu i ffwrdd o'r gwaith o amgylch eu dyletswyddau yn y gwaith. Yn hytrach na dysgu gyda phrentisiaid eraill, darperir eu hyfforddiant trwy ddysgu cyfunol ar-lein. Yna bydd asesydd yn ymweld â'r prentis yn ei weithle unwaith bob 4-12 wythnos.\nMae'n warthus bod dysgu ar-lein mewn ysgolion, colegau a phrifysgolion yn flaenoriaeth genedlaethol y bwriedir ei ddirwyn i ben cyn gynted â phosibl, ond mae'n parhau i fod yn norm i'r mwyafrif o brentisiaid.\nMae'r model ‘diwrnod yn y coleg’ hefyd yn caniatáu i brentisiaid ymgysylltu â phrentisiaid eraill, cymharu profiadau a chyrchu gwasanaethau cymorth sydd ar gael mewn coleg AB. Er gwaethaf degawd o doriadau, mae colegau AB yn dal i ddarparu mynediad at ofal plant, cymorth i fyfyrwyr, cymorth iechyd meddwl ac addysg rhyw a pherthnasoedd. Yn etholiad 2019 rydym hefyd wedi gweld colegau AB yn cefnogi ymgyrchoedd cofrestru pleidleiswyr gan sicrhau nad yw pobl ifanc yn colli’r hawl i bleidleisio.\nAr hyn o bryd mae'r canllawiau'n caniatáu diffiniad eang iawn o'r hyn a elwir yn hyfforddiant i ffwrdd o’r gweithle. Rydym yn cynnig y dylid newid y canllawiau hyn fel a ganlyn:\nDiwrnod, neu gyfnod hwy, yn y coleg fel y model cyflwyno safonol\nRhaid i unrhyw fodel arall ddangos ei fod yn cynnig yr un mynediad at gymorth ac amgylchedd dysgu cymheiriaid er mwyn cael ei ystyried yn gymwys i dderbyn cyllid.\nMae angen lleihau'r pwyslais ar hyblygrwydd i gyflogwyr, er mwyn canolbwyntio ar ddarparu ansawdd i brentisiaid a gwerth am arian i'r cyllidwr.\nByddai dysgu fel hyn yn ei gwneud yn symlach i brentisiaid ddysgu sgiliau hanfodol yn yr iaith o’u dewis. Yn rhy aml o lawer mae prentisiaid yn siarad am fethu â chael gafael ar sgiliau hanfodol yn Gymraeg.\nPwy sy'n elwa?\nFel y gwelwn o'r arolwg cyflog Prentisiaeth, y prentisiaethau sydd leiaf tebygol o gyflawni'r gofyniad cyfreithiol lleiaf o ran hyfforddiant i ffwrdd o'r gweithle yw'r prentisiaethau hynny a wneir yn bennaf gan fenywod. Nid yw’n iawn fod gennym system brentisiaeth sy'n sicrhau hyfforddiant ac addysg o ansawdd uchel ar ffurf diwrnod yn y coleg i ddynion ifanc, mewn peirianneg ac adeiladu, tra bod prentisiaeth ym maes gofal cymdeithasol a manwerthu yn golygu gwaith â chyflog isel heb unrhyw addysg na hyfforddiant.\nDod o Hyd i'r Cyllid\nNi fyddai'r newid hwn yn arwain at unrhyw gyllido ychwanegol o un flwyddyn i’r nesaf. Mae'r prentisiaethau hyn eisoes yn derbyn cyllid, ond nid yw prentisiaid yn derbyn eu haddysg.\nCredwn y byddai'r newid hwn yn gwella profiad addysgol prentisiaid yn sylweddol. Byddai hefyd yn caniatáu i brentisiaid gwrdd â phrentisiaid eraill a chael mynediad at wasanaethau a ddarperir yn fwyaf effeithlon yn ganolog. Byddai'n symud ffocws ein rhaglen brentisiaeth o'r “hyn y gall cyflogwyr a darparwyr ddianc ag ef” i system sgiliau sy'n addas at y diben.\nMae UCM Cymru yn galw am:\nRhyddhau prentisiaid i fynychu coleg fesul diwrnod, neu am gyfnodau hwy, i fod yn norm i rai dan 25 oed.\nBod pob prentis i gael ei dalu o leiaf y Cyflog Byw\nCymorth iechyd meddwl hygyrch wedi'i ariannu ar gyfer pob prentis\nCyllido prentisiaethau i dalu cost offer ac arfau sy'n hanfodol i brentisiaeth\nPrentisiaethau Cymraeg a dwyieithog wedi’u hariannu’n briodol


Dysgu Gydol Oes gyda Sicrwydd Ansawdd – cyrff sydd wedi cael caniatâd\nHafan > Pynciau > Addysg a sgiliau > Cymwysterau a'u rheoleiddio > Fframwaith Credydau a Chymwysterau Cymru > Dysgu Gydol Oes gyda Sicrwydd Ansawdd Dysgu Gydol Oes gyda Sicrwydd Ansawdd\nDiweddarwyd 22 Hydref 2015\nCydnabod y dysgu a ddarperir y tu allan i’r colofnau Addysg Uwch a chymwysterau rheoleiddiedig.\nMae Dysgu Gydol Oes gyda Sicrwydd Ansawdd yn ymwneud ag unedau o gyflawniad sy’n sefyll ar eu pen eu hunain. Nid yw’n dweud sut y dylid cyfuno unedau o gyflawniad, nac y bydd unedau’n arwain at gymwysterau.\nNi yw cronfa ddata flaenorol Dysgu Gydol Oes gyda Sicrwydd Ansawdd ar gael i bartneriaid allanol, a byddai’r gost o ddatblygu cronfa ddata y byddent yn gallu ei defnyddio yn rhy uchel. Felly, mae cronfa ddata Dysgu Gydol Oes gyda Sicrwydd Ansawdd wedi cael ei dadgomisiynu.\nY golofn Dysgu Gydol Oes gyda Sicrwydd Ansawdd\nMae’r golofn Dysgu Gydol Oes gyda Sicrwydd Ansawdd wedi ei ailgynllunio i’w gwneud yn haws gwahanu dysgu ffurfiol oddi wrth ddysgu heb fod yn ffurfiol. Cytunwyd ar set o egwyddorion lefel uchel ar gyfer Fframwaith Credydau a Chymwysterau Cymru. Bydd yr holl ddysgu ffurfiol a dysgu heb fod yn ffurfiol a ddatblygir ar gyfer Dysgu Gydol Oes gyda Sicrwydd Ansawdd yn gorfod cadw at yr egwyddorion hynny.\nMae dysgu anffurfiol y tu allan i gwmpas y Fframwaith, gan nad yw’n cydymffurfio â’r egwyddorion lefel uchel. Gan amlaf, cyfeirir ato fel ‘dysgu drwy brofiad’, ac mae’n digwydd ar hap heb ei gynllunio ymlaen llaw. Nid oes unrhyw amcanion o ran deilliannau dysgu wedi’u gosod ar ei gyfer.\nY golofn ffurfiol\nMae enghreifftiau neu fathau o ddysgu ffurfiol yn cynnwys cyrsiau Vendor/Proffesiynol yn ogystal â Datblygu Proffesiynol a Personol Parhaus.\nY sector, y diwydiant neu’r corff proffesiynol priodol sy’n arwain ac yn goruchwylio dysgu ffurfiol.\nMae llawer o gymdeithasau masnach a chyrff proffesiynol ar waith yng Nghymru. Rydym yn gwybod am oddeutu 150 o awdurdodau cymwys, sy’n rheoleiddio tuag 800 o broffesiynau yn yr Undeb Ewropeaidd.\nEr mwyn i gorff gael gweithredu o fewn Fframwaith Credydau a Chymwysterau Cymru, rhaid iddo fod yn un o’r cyrff cydnabyddedig canlynol: sefydliad addysg uwch, corff dyfarnu, corff siartredig, neu sefydliad a achredir o dan safon ar hyn o bryd, megis safon Buddsoddwyr mewn Pobl. Rhaid iddo hefyd gydymffurfio â chanllawiau’r Fframwaith ar egwyddorion achredu, a cheisio cymeradwyaeth gan Grŵp Cynghori’r Fframwaith drwy gyflwyno llythyr cais.\nY golofn dysgu heb fod yn ffurfiol\nMae’n bwysig nodi nad oes unrhyw broses reoleiddio ar waith ar gyfer dysgu heb fod yn ffurfiol.\nMae hynny’n creu mwy o hyblygrwydd sy’n ei gwneud yn haws ymateb mewn modd a all ddenu dysgwyr anodd eu cyrraedd.\nDylai’r darparwyr fynd ati i gadw at egwyddorion lefel uchel y Fframwaith, hy drwy roi sylw i ddisgrifiadau o’r lefelau, gwerth y credydau, y deilliannau dysgu, a’r meini prawf asesu.\nMae dysgu heb fod yn ffurfiol yn parhau i gynnwys darpariaethau sy’n seiliedig ar unedau sydd â gwerth credydau, megis:\nhyfforddiant mewnol cwmnïau\naddysg oedolion a dysgu cymunedol, gan gynnwys dysgu sy’n helpu oedolion I\nddychwelyd at ddysgu\ndysgu rhagarweiniol neu ychwanegol a wneir gan bob math o ddysgwr i’w helpu i symud ymlaen at gymwysterau a/neu unedau’r Fframwaith Cymwysterau a Chredydau\ndysgu sy’n ychwanegol at gymwysterau a/neu unedau’r Fframwaith Cymwysterau a Chredydau\nhyfforddiant y gallai’r unigolyn ei wneud fel rhan o swydd, nad yw’n cael ei gydnabod yn ffurfiol ar hyn o bryd\ndysgu arbenigol yn seiliedig ar hobi, a ddarperir gan sefydliadau, megis llyfrgelloedd, amgueddfeydd, undebau a sefydliadau gwirfoddol.\nProses Weithredu Dysgu Gydol Oes Gyda Sicrwydd Ansawdd (Maint ffeil: 40KB)\nLlyfryn Dysgu Gydol Oes gyda Sicrwydd Ansawdd (Maint ffeil: 240KB)\nNodweddion y Piler Dysgu Gydol Oes gyda Sicrwydd Ansawdd (QALL) (Maint ffeil: 80KB)\nFframwaith Credydau a Fframwaith Credydau a Chymwysterau Cymru (FfCChC) Egwyddorion lefel uchel (Maint ffeil: 90KB)


Llosgfynydd Gwlad yr Iâ ar fin ffrwydro? – Golwg360\nLlosgfynydd Gwlad yr Iâ ar fin ffrwydro?\n2 Medi 2016 am 14:16\nMae pryder bod llosgfynydd yng Ngwlad yr Iâ ar fin ffrwydro, ac y gallai hynny orfodi awyrennau gwledydd Prydain i beidio hedfan.\nMae Swyddfa Dywydd y wlad wedi rhybuddio y gall llosgfynydd Katia ffrwydro o fewn y dyddiau nesaf, ac y byddai hyn yn golygu bod cwmwl o lwch yn gorchuddio’r awyr yng Nghymru a gweddill y Deyrnas Unedig.\nMae pryderon y gallai’r ffrwydrad fod cyn waethed ag un llosgfynydd Eyjafjallajokull yn 2010 a arweiniodd at ganslo hediadau ar draws Ewrop am bum diwrnod.\nCafodd tua 10 miliwn o deithwyr eu dal ymhell o adref gan y trafferthion.\nMae arbenigwyr yn dweud bod llosgfynydd Katia mor fawr, os nad yn fwy na Eyjafjallajokull.


Keepvid amgen: Lawrlwytho fideo ar-lein yn well na Keepvid\n> Adnoddau > fideo > Keepvid amgen: lawrlwytho fideo ar-lein yn well na Keepvid\nChi wedi'i llwytho i lawr fideos ar-lein â Keepvid? Mae'n ddewis da ar gyfer llawer o ddefnyddwyr. Ond y terfynau yn amlwg ar yr un pryd. FLV yw'r unig fformat chymorth Gallwch lawrlwytho i'ch cyfrifiadur. Mae gennych i ddioddef yr hysbysebion annifyr ar keepvid.com, a hyd yn oed nad yw ei llwytho i lawr unrhyw fideo weithiau. Mae'r sefyllfa yn lletchwith ar gyfer defnyddwyr Mac, oherwydd ni allwn chwarae y fformat FLV unig gyda chwaraewr QuickTime yn Mac OS X.\nHefyd, mae llawer o bobl yn gofyn a oes ffordd arall i lawrlwytho fideos YouTube ac eithrio Keepvid fideo ar-lein downloader. Y fideo llwytho meddalwedd yn ffordd arall i lawrlwytho fideos. Yma yr wyf yn argymell ostyngedig Wondershare AllMyTube for Mac (AllMyTube ar gyfer ennill)fel yr ateb amgen keepvid . Mae'n gweithio yn Mac a ffenestri. Er bod fideos ar-lein llwytho i lawr mewn fformat FLV, AllMyTube yn eich galluogi i droi FLV unrhyw fformat rydych eisiau. Gallwch hyd yn oed chwarae FLV heb ei throsi gyda chwaraewr FLV parod. Yn cael y dewis amgen hwn fideo ar-lein downloader i Keepvid yn awr.\nBeth arall hwn Keepvid yn rhagori\nLawrlwytho fideos ar-lein heb osod unrhyw beth yn gyfleus, ond cewch fwy gyda fideo ffrydio downloader yn eich cyfrifiadur. Dyma y prif resymau a dylech roi cynnig amgen hwn keepvid ar gyfer Windows (Windows 8 cefnogi) a Mac.\nLawrlwytho fideos o YouTube heb hysbysebion a cyflym\nYn cefnogi dros 100 o safleoedd, gan gynnwys YouTube, Facebook, Vimeo, Metacafe, ac ati.\nDrosi FLV (llwytho i lawr ac presennol) i unrhyw fideo fformatau poblogaidd fel MP4 neu MOV.\nDyfyniad sain MP3 o fideo (Meddyliwch am fideos cerddoriaeth enfawr ar YouTube)\nLawrlwytho fideos yn saffari, Chrome neu Firefox yn un clic.\nGydnaws â holl ddyfeisiau cludadwy rheolaidd fel iPhone, iPod, Zune, Walkman, ac ati.\nSut i lawrlwytho YouTube i MP4, MOV (bron unrhyw fformat fideo) gyda disodli Keepvid\nNawr byddwch yn cymryd fersiwn Mac AllMyTube er enghraifft, i ddangos i chi sut i lawrlwytho fideos ffrydio heb keepvid.com sy'n yn Mac. Mae fersiwn Windows yn gweithio mewn ffordd debyg (os oes angen, chi gall gyfeirio at y Canllaw ar gyfer defnyddwyr Windows yma).\nCam 1: Dod o hyd i fideo a hoffech chi eu llwytho i lawr\nLlwytho i lawr a gosod y dewis amgen hwn Keepvid. Bydd yn ychwanegu cymorth saffari, Chrome a Firefox. Pan fydd yn gyflawn, ewch i wefan fel YouTube i ganfod y fideo a ydych am lawrlwytho i'ch cyfrifiadur Mac. rhannu eich hoff fideos\nCam 2: Lawrlwytho fideo YouTube cyfrifiadur gyda keepvid yn cyfateb\nPan yn y fideo yw chwarae a eich llygoden dros y fideo, bydd botwm llwytho i lawr yn ymddangos yn y gornel dde uchaf y fideo. Cliciwch i ychwanegu fideo y ciw llwytho i lawr yn y dewis amgen Keepvid ar gyfer Mac, sy'n debyg i'r dewis amgen Keepvid ar gyfer windows.\nY ffyrdd eraill i'w lawrlwytho fideo gyda dewis amgen hwn keepvid : 1. llusgo a gollwng yr URL fideo o'r bar cyfeiriad porwr i windows sylfaenol o AllMyTube. 2. Ewch i'r ddewislen "Lawrlwythiadau" a dewiswch "Rhowch URL" i gludo'r URL fideo. Yna, caiff y fideo eu hychwanegu at y ciw llwytho i lawr.\nCam 3: Oedd troi yn lawrlwytho fideo i unrhyw fformat\nPan fydd y fideo yn llwytho i lawr, cewch ei yn y tab Llyfrgell. Dim ond i drosi fideo FLV llwytho i lawr, ticiwch y blwch o flaen y teitl fideo, a cliciwch y botwm "Troi" ar y gwaelod. Bydd rhestr yn ymddangos. Dewis eich fformat dymunol o'r rhestr fformatau fideo. Gall chi hefyd trosi fformat fideo i ddyfais-gyfeillgar yn hawdd. Pan ychwanegir FLV presennol drwy "Llyfrgell > ychwanegu FLV ffeiliau at y Llyfrgell", bydd ei drawsnewid yn yr un modd â fideo llwytho i lawr.\nMae'r canlynol yn tiwtorial fideo ar gyfer eich cyfeiriad.\nPob un yn ei gwblhau. Bellach yn cael y fersiwn treial am ddim o hwn Keepvid amgen i gael stêm fideo i'ch cyfrifiadur Mac neu ffenestri.\nMactubes ar gyfer Windows: lawrlwytho fideos ffrydio gydag un clic\nGael y dewis amgen MetaX gorau\nSut i lawrlwytho fideos YouTube 720p\nDewisiadau Downloader fideo 4K deg uchaf\nSut i olygu'r fideo ôl edrych Facebook\nFideo gwneud meddalwedd ar gyfer Mavericks: gwneud fideo yn AO X Mavericks\nFideo Rotator ar gyfer Mac: sut i cylchdroi fideo Mac\nMovie Maker ar gyfer Kids: addysgu plant i wneud fideo


Treiglo | Cyhoeddiadau Barddas\nHome > Llyfrau > Treiglo\nDyddiad Cyhoeddi: Tachwedd 1, 2017\nRhif ISBN: 9781906396947\nMeddai Gwyneth Lewis: “Mae’r treigladau rhwng geiriau yn y Gymraeg yn athronyddol, yn ogystal â bod yn ramadegol. Yn yr un ffordd, ry’n ni’n newid, yn ôl ein perthynas a’n teulu a’n cymdeithas, wrth i ni rwbio a chwffio yn erbyn ein gilydd. Myfyrdod yw’r gyfrol hon am dreigl y cenedlaethau, wrth i fi wylio fy nhad yn heneiddio a marw. Rwy’ hefyd yn meddwl am y newid yn y Gymraeg wrth i’r hen do gyrraedd oed yr addewid ac wrth i ni golli cysylltiad yn raddol gyda phrofiadau’r Ail Ryfel Byd a’r diwygiad Anghydffurfiol.”\nChwyn: Blodeugerdd Barddas o gerddi doniol, deifiol a di-chwaeth


Ysgrifennydd Cymru yn dweud bod yr Ystadegau Diweithdra diweddaraf yn newyddion cadarnhaol i Gymru - GOV.UK\nYsgrifennydd Cymru yn dweud bod yr Ystadegau Diweithdra diweddaraf yn newyddion cadarnhaol i Gymru\nMae Cheryl Gillan, Ysgrifennydd Gwladol Cymru, wedi croesawu’r Ystadegau Marchnad Lafur diweddaraf, a gyhoeddwyd heddiw, sy’n dangos gostyngiad…\nMae Cheryl Gillan, Ysgrifennydd Gwladol Cymru, wedi croesawu’r Ystadegau Marchnad Lafur diweddaraf, a gyhoeddwyd heddiw, sy’n dangos gostyngiad sylweddol mewn diweithdra. Mae’n golygu bod y lefel yng Nghymru nawr yn unol a’r darlun cyffredinol ledled y Deyrnas Unedig.\nMae’r ffigurau ar gyfer y cyfnod rhwng misoedd Ionawr a Mawrth 2011 yn cadarnhau bod y gyfradd diweithdra yng Nghymru yn 7.7%, gostyngiad o 0.7%. Mae’r ystadegau hefyd yn dangos bod lefelau cyflogaeth wedi codi 0.9% ers y chwarter diwethaf, a bod lefelau a chyfraddau anweithgarwch economaidd wedi gostwng.\nDywedodd Mrs Gillan: “Mae’r ystadegau diweddaraf hyn yn newyddion cadarnhaol i Gymru, gyda gostyngiad mawr mewn lefelau diweithdra. Mae hyn yn arwyddocaol, gan fod y lefel yng Nghymru nawr yn unol a’r darlun cyffredinol yn y DU ac mae’n cadarnhau ein bod yn mynd i’r cyfeiriad cywir wrth i ni geisio ailadeiladu’r economi tuag at adferiad cynaliadwy.\n“Mae’r cynnydd yn lefelau cyflogaeth a’r gostyngiad yn lefelau anweithgarwch economaidd hefyd yn newyddion da. Fodd bynnag, mae angen i ni ymdrechu’n galetach nag erioed er mwyn sicrhau mai dyma’r math o ffigurau y byddwn yn eu gweld mwyach. Mae economi Cymru yn dal i wynebu nifer o heriau ac rwy’n edrych ymlaen at weithio’n agos a Llywodraeth Cymru a gyda’r aelodau Cabinet sydd newydd eu penodi ar y mater pwysig hwn er lles pobl Cymru.”\nY gyfradd cyflogaeth yng Nghymru oedd 68.5%, cynnydd o 0.9%. Roedd lefelau cyflogaeth yng Nghymru wedi codi 12,000 ers y chwarter diwethaf i 1.347m.\nY gyfradd anweithgarwch economaidd oedd 25.6%, gostyngiad o 0.4% ers y chwarter diwethaf. Roedd lefelau anweithgarwch economaidd yn 485,000, gostyngiad o 7,000.\nY gyfradd diweithdra oedd 7.7%, gostyngiad o 0.7% ers y chwarter diwethaf, a gostyngiad o 1.6% ers y llynedd. Y gyfradd diweithdra yn y DU oedd 7.7%, gostyngiad bychan ers y chwarter diwethaf (0.1%) sydd hefyd 0.3% yn is na’r un chwarter yn 2010.


Cynhyrchwyr a Chyflenwyr Camera WiFi Solar Cudd - Pris Gorau - GateSea\ncamera diogelwch ynni'r haul Bydd camerâu diogelwch di-wifr yn eich amddiffyn ar ffracsiwn ymysg cost systemau larwm gwifren traddodiadol. Gan nad oes unrhyw wifrau, mae'n syml symud y camerâu a'r synwyryddion symud i unrhyw leoliad dan do ac yn yr awyr agored. Mae rhai modelau wedi'u cynllunio i ...\ncamera diogelwch solar\nBydd camerâu diogelwch di-wifr yn eich amddiffyn ar ffracsiwn ymysg cost systemau larwm gwifren traddodiadol. Gan nad oes unrhyw wifrau, mae'n syml symud y camerâu a'r synwyryddion symud i unrhyw leoliad dan do ac yn yr awyr agored. Mae rhai modelau wedi'u cynllunio i sefyll i fyny i bob tywydd ac fe'i cynlluniwyd ar gyfer tymereddau eithafol; mae angen gosod eraill yn y tu mewn i dai camera tywydd.\nY peth gwych am gamera solar diwifr solar sunwebcam yn syml oherwydd nad oes angen llinellau cyfleustodau allanol na chysylltiad pŵer arnynt. Fe'u defnyddir mewn unrhyw leoliad anghysbell heb gysylltiad trydan na rhyngrwyd. Oherwydd bod y camerâu yn wifr, mae eu defnyddioldeb yn ddi-ben. Yn gallu monitro gweithgareddau teuluol, anifeiliaid, safleoedd adeiladu, garejys parcio, newidiadau amgylcheddol, prifysgolion ac ysgolion, eiddo preifat a busnesau.\nWrth gwrs, bydd angen iddynt gael eu plygu i mewn i ffynhonnell trydan am amser hir. Mae hyn fel arfer yn y math o becyn batri, neu bŵer trydan mewnol. Fodd bynnag, y broblem yma yw bod angen batris i chi gael eich disodli neu'ch egnïo. Gall celloedd solar sy'n gysylltiedig ag unedau camera godi batris yn barhaus. Mae technolegau solar wedi gwella'n fawr trwy gydol nifer o flynyddoedd ac fe fydd effeithlonrwydd a phaneli'n gweithio hyd yn oed ar ddiwrnodau gwyliau clwstwr. Mae synwyryddion cynnig sy'n gweithredu ar yr amod bod y gweithgaredd yn bresennol yn sicrhau nad yw amser rhedeg camera a gofod storio data yn cael ei wastraffu.\nOs ydych chi'n berchennog cartref, dylech ddefnyddio'ch systemau camera diogelwch â phŵer solar er mwyn dal y gall ddigwydd pan fyddwch chi i ffwrdd trwy eu cysylltu ag unrhyw ddyfais recordio, recordydd fideo digidol (DVR), VCR neu gyfrifiadur. Gellir gosod eich camera hefyd i gysylltu yn awtomatig â chyfrifiadur eich hun a rhoi negeseuon ar unwaith i chi os bydd tân neu nwy yn gollwng. Yn gyflymach rydych chi i ffwrdd, gallwch ddod o hyd i statws amgylchedd eich eiddo cyn gynted â phosibl. Gall ganfod torri gwydr yn ogystal â phob symudiad ar eich cartref.\nMae'r pecynnau diogelwch diogelwch diweddaraf yn yr haul yn iawn er mwyn deall gosod. Fe'u datblygir er mwyn i chi allu symud unrhyw camera yn hawdd i'r lleoliad diweddaraf o gwmpas eich eiddo. Efallai y bydd angen trosglwyddyddion pŵer uchel ar gyfer eiddo mawr neu erwau. Gallwch ychwanegu camerâu newydd ar y system bresennol yn syth gan nad oes gwifrau i ddelio â nhw. Mae'r paneli solar a gynhwysir mewn pecynnau camera amddiffyn yn ddigon digonol i ail-lenwi batri mewnol yn ystod amser. Mae yna hefyd gyflenwad pŵer wrth gefn unwaith y bydd y batri yn rhedeg allan o bŵer dros nos. Os ydych chi'n penderfynu awyddus i ddefnyddio'ch camerâu diogelwch yn ddi-drafferth yn yr awyr agored neu leoliadau anghysbell, yna'r camera synhwyrol sy'n cynnig ynni solar hwn yw'r dewis cywir.\nPâr o:Camerâu diogelwch masnachol Nesaf:na


Ffair Swyddi Caerdydd\nBydd dros 1,000 o swyddi ar gael yn ffair Swyddi Caerdydd yr wythnos hon.\nMae Gwasanaeth Cynghori i Mewn i Waith y Cyngor wedi cyfuno gyda'r Ganolfan Byd Gwaith i drefnu digwyddiad yn Neuadd Dewi Sant Ddydd Mercher 12 Medi (10am - 2pm).\nBydd help ar gael i bobl sy'n awyddus i newid swyddi neu ddychwelyd i fyd gwaith.\nBydd dros 40 o gyflogwyr mawr o'r sectorau manwerthu, lletygarwch, gofal a gwasanaethau a mwy, yn y digwyddiad er mwyn rhoi gwybodaeth a chyngor ar y cyfleoedd a'r swyddi sydd ar gael yn y ddinas.\nBydd Tîm Caerdydd ar Waith hefyd yn y Ffair swyddi yn cynnig gwaith clerigol gweinyddol a dros dro o fewn Cyngor Caerdydd ar draws ystod o wasanaethau.\nBydd Gwasanaeth Cynghori i Mewn i Waith y Cyngor yn cynnig cefnogaeth a chyngor cyflogaeth yn y digwyddiad i fynychwyr gan gynnwys help i fynd ar-lein, clinig CV a sesiynau blasu am yr hyfforddiant sydd ar gael trwy'r gwasanaeth.\nDywedodd yr Aelod Cabinet dros Dai a Chymunedau, y Cyng Lynda Thorne:"Mae'n wych cael gweithio gyda'r Ganolfan Byd Gwaith unwaith eto er mwyn cynnig Ffair Swyddi Caerdydd arall.Rydym o hyd yn gweld cannoedd o bobl yn dod drwy'r drysau i'r digwyddiadau hyn er mwyn dod o hyd i'r cyfleoedd swyddi sydd ar gael yn y ddinas.\n"Y Ffair Swyddi yw dim ond un o'r nifer o ffyrdd y mae ein gwasanaethau Cynghori i Mewn i Waith ledled y ddinas yn gallu cynorthwyo pobl i mewn i fyd gwaith neu i'w helpu nhw i ennill cymwysterau a hyfforddiant i gael gwell swydd felly rwy'n annog unrhyw un sy'n awyddus i wella ei ragolygon cyflogaeth neu sydd angen cyngor i alw heibio'r digwyddiad yr wythnos nesaf."\nI ganfod mwy am wasanaethau Cynghori i Mewn i Waith Cyngor Caerdydd, ewch ihttps://www.intoworkcardiff.co.uk/cy/


Cyfesurynnau: 51°44′34″N 3°22′41″W / 51.742892°N 3.3780491°W / 51.742892; -3.3780491\nSaesneg: Merthyr Tydfil\nArfbais Merthyr Tydfil, gyda'i arwyddair:\nMerthyr Tudful yn: Cymru\nRhestr llefydd: y DU • Cymru •\nMae'r dref yn ymestyn o gymer afonydd y Daf Fawr a'r Daf Fechan - i gyfeiriad Pontypridd rhwng 100-400 metr uwchlaw lefel y môr. Tyfodd y dref oherwydd ei daeareg gyfoethog, lle y palwyd tair math o garreg: glo, haearn a chalchfaen. Ar ben hyn, roedd glaw trwm yn peri i'r nentydd lifo'n gryf gan gynhyrchu ynni i droi peiriannau'r gwaith haearn.\nHen Neuadd y Dref, Merthyr, wedi ei hailwampio yn 2014\nTraphont Merthyr Tudful\nYn ôl traddodiad, cysylltir Merthyr â santes Tudful, merch y brenin Brychan Brycheiniog, ac enwyd y dref ar ei hôl. Dywedir iddi gael ei lladd gan baganiaid yn 480; a honodd Iolo Morgannwg yr enwyd y fan y'i lladwyd ynddo yn 'Ferthyr' Tydfil i'w hanrhydeddu Ystyr y gair Lladin Martyrium yw 'man cysegredig' a daw'r enw o'r gair 'merthyr' yn ei hail ystyr, sef "eglwys er cof i sant neu ar ei fedd, neu fynwent sanctaidd". Ceir sawl enw lle yng Nghymru sy'n cynnwys 'Merthyr' gan gynnwys Merthyr Mawr ym Pen-y-bont ar Ogwr a Merthyr Cynnog ym Mhowys.\nYn ôl Cyfrifiad 1891 roedd 68.4% o boblogaeth Merthyr, sef 75, 067 allan o gyfanswm o 110, 569 yn siarad Cymraeg. Erbyn Cyfrifiad 1911, disgynnodd y ffigur hwn i 50.9%, sef 37, 469 allan o gyfanswm o 74, 596 (ibid.). Dengys ffigyrau Cyfrifiad 2011 fod 8.9% o boblogaeth Merthyr bellach yn siarad Cymraeg.\nLleolir Bikepark Wales, parc beicio mynydd priodol cyntaf Prydain, ym Merthyr.\nAberfan · Abercannaid · Bedlinog · Cefn Coed y Cymer · Dowlais · Heolgerrig · Pentrebach · Pontsticill · Treharris · Trelewis · Troed-y-rhiw · Merthyr Tudful · Mynwent y Crynwyr · Ynysowen\nWedi dod o "https://cy.wikipedia.org/w/index.php?title=Merthyr_Tudful&oldid=4124002"\nNewidiwyd y dudalen hon ddiwethaf ar 15 Rhagfyr 2017, am 20:51.


Dewch o hyd i'r gwneuthurwr Rhwbwyr Custom o ansawdd uchel a chanllaw cyflenwr Rhwbwyr Custom, gyda ffatri yn Taiwan\nCustom-wedi'u mowldio yn ôl eich cais.Pob siâp a maint\nCroesewir y gofyn am eiddo cyfansawdd,er enghraifft:ymwrthedd tymheredd uchel neu isel,ymwrthedd olew a thanwydd,gwrthsefyll hindreulio,ymwrthedd osôn,gwrthsefyll gwisgo,ac ati.\n999999999 http://schema.org/InStock USD 2020-12-31 https://www.bestrubberseals.com/cy/custom-rubbers.html\nExecutive Enterprise Co., Ltd. yn darparu technoleg proffesiynol eang yn canolbwyntio ar Rhwbwyr Custom cynhyrchu, cyflenwi a datblygu. Mae ein profiad mewn dylunio a chynhyrchu yn ein galluogi i gynnig cynnyrch ar gyfer unrhyw application.Also gallwn addasu unrhyw cynllun safonol presennol i ddarparu ar gyfer eich anghenion. Rydym yn gwmni uwch-dechnoleg yn y maes hwn sy'n gallu dylunio, cynhyrchu cyfres o products.We o ansawdd uchel wedi cael eu sefydlu cysylltiadau cydweithredol sefydlog a dibynadwy gyda chwsmeriaid ledled y byd. Croeso i ymuno â'r cydweithrediad eang ac yn ffafriol gyda ni nawr!\nSiopa'r canllaw gorau o Rhwbwyr Custom, mae angen i chi wybod am ansawdd uchaf Rhwbwyr Custom gwneuthurwr, cyflenwr, cyfanwerthwr, dosbarthwr, OEM ac ODM o a ffatri yn Taiwan


Canolfan Newyddion - “Galwad ddihuno” i seiciatryddion\n“Galwad ddihuno” i seiciatryddion\nMae seiciatreg ym Mhrydain yn wynebu "argyfwng hunaniaeth", yn ôl erthygl yn rhifyn Gorffennaf 2008 o’r British Journal of Psychiatry.\nMae awduron yr erthygl, gan gynnwys rhai o Athrawon mwyaf blaenllaw Prydain – yn eu plith, yr awdur blaen yr Athro Nick Craddock o’r Ysgol Feddygaeth – yn hawlio bod ansawdd gofal cleifion dan fygythiad oherwydd y newidiadau diweddar yn y GIG. Yn benodol, mae’r gwelliannau diweddar sydd i’w croesawu mewn gofal seicogymdeithasol wedi arwain yn anfwriadol at danseilio ymagweddau meddygol at ddiagnosis a thriniaeth.\nY canlyniad yw ‘datganoliad ymgripiol meddygaeth’ sy’n niweidio gallu seiciatryddion i ddarparu gofal seiciatrig rhagorol. Mae’r arbenigwyr yn galw am well dealltwriaeth a chydnabyddiaeth o'r rhan allweddol sydd gan seiciatreg wrth reoli pobl â salwch meddwl. Mae’r blaenoriaethau’n cynnwys:\nCynnal a gwella sgiliau, cyfleusterau ac adnoddau er mwyn gwneud yn siŵr fod gwasanaethau seiciatrig yn darparu rhagoriaeth o ran diagnosis a gofal meddygol yn ogystal â gofal seicolegol a chymdeithasol. Cydnabod y berthynas bwysig ac agos rhwng salwch seiciatrig a salwch nad yw’n seiciatrig a gwneud yn siŵr fod ffactorau corfforol yn ogystal â ffactorau seicolegol a chymdeithasol yn cael ystyriaeth lawn wrth asesu a rheoli. Sicrhau bod cleifion sy’n cael eu cyfeirio gan eu meddyg teulu yn derbyn asesiad trwyadl ac eang gan berson proffesiynol a gafodd hyfforddiant trylwyr fel bod y rheolaeth fwyaf priodol yn cael ei gweithredu cyn gynted ag y modd. Ymdrechu i gael gwasanaethau ac ymyriadau sy’n seiliedig ar dystiolaeth gadarn a diduedd yn hytrach na delfrydiaeth wleidyddol neu ymlyniad tynn wrth ysgolion o feddwl penodol.\nDywedodd yr Athro Craddock, o adran meddygaeth seicolegol yr Ysgol: "Mae’r ymdrechion didostur i fychanu pwysigrwydd meddygaeth yn seiciatreg y GIG eisoes yn golygu rhoi llawer o gleifion dan anfantais ac mae’n cynyddu yn hytrach na lleihau gwarth y rhai â salwch meddwl.\n"Wrth i’r ddealltwriaeth o glefydau dynol cymhleth gynyddu'n gyson, mae yna wir berygl y bydd yr ymbellhau diweddar oddi wrth ymagweddau biofeddygol at salwch seiciatrig yn gyrru cleifion fwyfwy i’r cyrion mewn cymhariaeth â'r rhai sy’n dioddef o salwch corfforol."


Pnawn Pinc y merched – Clonc360\nPnawn Pinc y merched\nCynhaliwyd ‘Pnawn Pinc’ yng Nghlwb Rygbi Llambed ar Ddydd Sadwrn y 19eg o Hydref i godi arian tuag at Uned Cancr y Fron, Ysbyty Tywysog Phillip, Llanelli.\nPenderfynwyd mynd ati i godi arian at yr achos yma i ddiolch am y gwasanaeth lleol sy’n cael ei gynnig i fenywod yn aml ond yn enwedig bob tair blynedd pan mae unedau cancr Tenovous yn mynd o gwmpas yn cynnig profion am ddim i fenywod. Mae’r cymorth dilynnol o’r unedau yma yn cael ei gwneud yn Ysbyty Tywysog Phillip, felly penderfynwyd codi’r arian i ddiolch am y gwasanaeth.\nBu Glenda, Margaret, Helen, Meryl, Leanne a Gemma wrthi am y misoedd diwethaf yn trefnu’r digwyddiad gyda llawer o’r trefnu yn cynnwys gofyn am gymorth wrth fusnesau lleol.\nDerbyniwyd cefnogaeth anhygoel gan fusnesau lleol gyda nifer yn rhoi eitemau tuag at yr ocsiwn a raffl, eraill yn cynnig eitemau i yfed a bwyta ar y dydd, rhai yn cynnig eitemau i addurno’r ‘stafell a nifer yn rhoi symiau ariannol hael.\nAr Ddydd Sadwrn y 19eg, daeth grŵp o 100 o ferched lleol at ei gilydd yn y clwb rygbi i fwynhau prynhawn o sbort a sbri lle codwyd swm anhygoel dros £5,000 tuag at yr achos teilwng yma. Cafodd y merched brynhawn i’w gofio yn chwarae nifer o gemau gwahanol, cefnogi Llambed wrth iddynt ennill y rygbi a bwyta c yfed cyn mynd yn erbyn ei gilydd yn yr ocsiwn.\nHoffem ddiolch i bawb am eu cymorth a chefnogaeth er mwyn sicrhau bod y diwrnod yn llwyddiant.


Llwyddiant Cwmnïau Deillio Caerdydd - Newyddion - Prifysgol Caerdydd\nLlwyddiant Cwmnïau Deillio Caerdydd\nGosodwyd Prifysgol Caerdydd yn y trydydd safle mewn rhestr newydd sy'n mesur pa mor dda yw prifysgolion y DU yn trosi eu hymchwil yn gwmnïau llwyddiannus.\nMae'r adroddiad 'Research to Riches’ yn amlygu sefydliadau'r yn y DU sydd orau o ran creu cwmnïau deilliannol.\nDim ond Prifysgol Queens, Belfast a Phrifysgol Caergrawnt oedd yn well na Chaerdydd ar y rhestr, a grëwyd gan Octopus Ventures, un o gronfeydd cyfalaf menter mwyaf Ewrop.\nRoedd yr astudiaeth yn mesur effeithiolrwydd prifysgolion y DU o ran cynhyrchu eiddo deallusol, creu cwmnïau deilliannol a llwyddiant wrth adael cwmnïau deilliannol, o'i gymharu â chyfanswm yr arian nawdd a gawsant.\nYn ôl Llywydd ac Is-Ganghellor Prifysgol Caerdydd, yr Athro Colin Riordan, "mae arloesedd yn ein gwaed ac mae gan Gaerdydd draddodiad hir a balch o fasnacheiddio ymchwil. Mae'r adroddiad yn nodi'n union y cydberthyniad rhwng mynediad at ariannu cynnar ar gyfer datblygu syniadau prawf o gysyniad a phrototeipiau, a goroesiad cwmnïau deilliannol yn y tymor hir."\nBydd y Campws yn gartref i Arloesedd Canolog, canolfan o'r radd flaenaf sy'n cynnwys unedau masnachol, lle mewn labordai i gwmnïau deilliannol a busnesau newydd, a chanolfan ddelweddu. Bydd yn gartref i arloesedd yn y Brifysgol ac yn cyd-leoli academyddion, myfyrwyr a staff entrepreneuriaidd ochr yn ochr â busnes a chymdeithas i greu, profi a magu mentrau newydd. Mae disgwyl iddo agor yn 2021.\nYn ôl Dr David Bembo, Cyfarwyddwr Gwasanaethau Ymchwil ac Arloesedd ym Mhrifysgol Caerdydd, "mae ein safle ar y rhestr yn cadarnhau ein hymrwymiad i drosi ymchwil o'r radd flaenaf yn llwyddiant masnachol a buddiannau i gymdeithas. Mae Caerdydd yn gyfrifol am 92% o'r incwm a gynhyrchir gan brifysgolion Cymru o ganlyniad i fasnacheiddio eiddo deallusol drwy reoli bron i 90 o deuluoedd patent a dros 1,300 o gytundebau trwyddedu gweithredol. Mae'r portffolio hwn yn ychwanegu gwerth i ystod eang o fusnesau, gan gynyddu pa mor gystadleuol ydynt, ac yn sail i incwm ymchwil trosiannol i’r Brifysgol o tua £10 miliwn y flwyddyn."\nYn ôl y canfyddiadau, y DU yw'r drydedd orau ar draws y byd o ran nifer y graddau PhD y mae'n eu cynhyrchu (ar ôl UDA a'r Almaen), a'r drydedd orau o ran cyhoeddi papurau academaidd (ar ôl UDA a Tsieina). Mae ei phrif brifysgolion ymchwil gystal â'r prifysgolion tebyg yn UDA, o ran cynhyrchu ymchwil o safon.\nAt hynny, mae'r adroddiad yn amlygu meysydd ar gyfer gwelliant i'r DU ac yn awgrymu ystod o fesurau yn cynnwys cynhyrchu mwy o ddatgeliadau a phatentau, gwell cymhelliannau ac alinio er mwyn i academyddion allu masnacheiddio, a mwy o gydweithio rhwng prifysgolion.\nYn ôl Simon King, partner yn Octopus Ventures: "Mae'r DU yn gartref i rai o brifysgolion ymchwil mwyaf blaenllaw'r byd, sydd wedi bod yn gyfrifol am nifer enfawr o gyflawniadau gwyddonol arloesol. At hynny, rydym wedi gweld cyfres o gwmnïau technoleg yn deillio o'r sefydliadau hynny i sefydlu eu hunain ar y llwyfan byd-eang, ond mae'r cyfle gymaint yn uwch, ac rydym o'r farn bod gan y DU'r potensial i gynhyrchu llawer iawn mwy o'r busnesau arloesol hyn."\nMae Prifysgol Caerdydd yn dwyn buddiannau cymdeithasol, diwylliannol ac economaidd i Gymru. Mae'n un o gyflogwyr mwyaf Cymru, gyda 11,200 o swyddi'n cael eu cefnogi gan weithgareddau'r Brifysgol, ac mae ein heffaith gadarnhaol ar economi Cymru wedi codi o £2.04 biliwn yn 2012/13 i £2.37 biliwn yn 2016/17.


Cwis digwyddiadau 2011 - BBC Cymru Fyw\nCwis digwyddiadau 2011\n1 Ionawr 2012\nRoedd 2011 yn ddiwedd cyfnod ac yn ddiwedd gyrfa. Daeth Prifysgol Cymru i ben ac fe wnaeth un o sêr y byd rygbi ymddeol.\nCafwyd y lleddf a'r llon, y pwysig a'r diddorol ac o'r bach i'r mawr. Blwyddyn sawl pleidlais a phriodasau Brenhinol a blwyddyn arall o drychinebau a galar cenedl.\nOnd faint o'r hyn a ddigwyddodd yn ystod 2011 a gofiwch chi? Mae Adran Newyddion Arlein BBC Cymru wedi bod yn paratoi cwestiynau am bob mis.\nMae'r atebion isod.\nWedi'r eira yn ystod y mis, be oedd yn achosi trafferthion i yrwyr ar hyd ffyrdd Cymru?\na) Goleuadau stryd wedi eu diffodd\nb) Halen yn amharu ar deiars ceir\nc) Tyllau yn ymddangos yn y ffyrdd\nPwy gymrodd ei sedd yn Nhŷ'r Arglwyddi yn ystod y mis?\na) Dafydd Elis-Thomas\nb) Dafydd Wigley\nc) Dafydd Iwan\nAr y cyntaf o'r mis fe gyhoeddwyd pwy a fyddai Meistres y Gwisgoedd newydd yng Ngorsedd y Beirdd. Ela Jones o Ysbyty Ifan, Conwy. Ond pwy fydd hi'n ei holynu?\na) Siân Aman\nb) Siân Yr Hendre\nc) Siân Parc Nest\nRoedd 'na anrhefn yn un o drefi'r canolbarth, Aberystwyth, yn ystod y mis am fod 'na ddiffyg wardeniaid traffig. Yn ystod y flwyddyn pa gyngor gafodd wared ar y wardeniaid er mwyn arbed arian?\nc) Sir Benfro\nCafodd refferendwm ei gynnal ar Fawrth 3 ynglŷn â chynyddu pwerau'r Cynulliad. Mae 'na 20 o feysydd wedi eu datganoli ond roedd rhaid i'r Cynulliad wneud cais i Senedd Llundain am hawl i ddeddfu ym mhob un cyn y bleidlais. Ond faint wnaeth bleidleisio yn y refferendwm?\nMis Mawrth cychwynnodd comisiynwyr ar y gwaith o redeg pa un o gynghorau Cymru?\na) Blaenau Gwent\nb) Sir Benfro\nc) Ynys Môn\nBeth, yn ystod y mis a gyhoeddwyd allai ymddangos yn nhref Llanrwst gan artist o Efrog Newydd?\nc) Cennin Pedr\nAr ddiwedd y mis roedd 'na ddiwrnod ychwanegol o wyliau i bobl Prydain wrth i'r Tywysog William briodi Kate Middleton. Mae'r Tywysog yn gweithio fel peilot i wasanaeth achub y Llu Awyr yn Y Fali ar hyn o bryd. Ond ar ddiwrnod y Briodas yn Abaty Westminster, sawl morwyn fach oedd gan Dduges Caergrawnt?\nCafodd etholiad ei gynnal yng Nghymru i ethol aelodau i'r Cynulliad Cenedlaethol. Roedd nifer o wynebau cyfarwydd yn gadael y siambr eleni ac fe ddaeth nifer o wynebau newydd yno wedi'r etholiad. Y Ceidwadwyr yw'r brif wrthblaid yn y Senedd erbyn hyn. Ond sawl aelod sydd ganddyn nhw?\nYm mis Mai fe wnaeth Abertawe ennill dyrchafiad i Uwchgynghrair Lloegr. Wedi'r gemau ail gyfle fe wnaethon nhw gurro Reading o 4-2. Ond pa un o chwaraewyr Abertawe gafodd hatric?\nA) Joe Allen\nb) Stephen Dobbie\nc) Scott Sinclair\nCafodd Cadeirydd Awdurdod S4C ei gadarnhau gan Ysgrifennydd Diwylliant y Llywodraeth yn San Steffan. Ond pwy sydd wrth y llyw?\na) Ian Jones\nb) Huw Jones\nc) Elan Closs Stephens\nDaeth galwad unwaith eto yn ystod y mis ar i gofnod o drafodion y Cynulliad fod ar gael yn ddwyieithog. Tan 2010 roedd fersiwn ysgrifenedig ddwyieithog yn cael ei chyhoeddi o'r cofnod. Ond beth yw enw'r cofnod?\na) Hansad Cymraeg\nb) Cofnod Cymraeg\nc) Trafodion y Dydd\nNed Thomas wnaeth ennill Gwobr Llyfr Cymraeg y Flwyddyn. Y ddau awdur arall ar y rhestr fer oedd Angharad Price am Caersaint a Dewi Prysor am Lladd Duw. Enillodd Mr Thomas wobr o £10,000 am ei hunangofiant. Ond beth oedd enw ei gyfrol.\nWedi'r etholiad ym mis Mai cafodd dau AC eu diarddel o'r Cynulliad am fod yn aelodau o sefydliadau gwaharddedig.Dau fis yn ddiweddarach pleidleisiodd aelodau'r cynulliad i ganiatau un ohonyn nhw i ddychwelyd. Pwy ?\na) John Dixon\nb) Eleanor Burnham\nc) Aled Roberts\nCafodd yr Eisteddfod Genedlaethol ei chynnal eleni yn Wrecsam a'r Fro. Cafwyd llwyddiant ym mhob un o'r prif gystadlaethau er i'r brifwyl ei hun wneud colled ariannol o £90,000. Ond pa un o'r rhain wnaeth ddim ennill un o'r prif wobrau llenyddol?\na) Rhys Iorwerth\nb) Manon Rhys\nc) Rhys Meirion\nYn ystod yr haf fe gyhoeddwyd bod apêl yr Ymddiriedolaeth Genedlaethol yn agosau at y nod o godi £1 miliwn i brynnu fferm Llyndy Isaf yn Eryri. Ond pa actor oedd yn arwain yr ymgyrch?\na) Rhys Ifans\nb) Ioan Gruffudd\nc) Matthew Rhys\nYm mis Medi bu farw pedwar o lowyr ar ôl cael eu caethiwo wedi trychineb ym Mhwll Glo'r Gleision yng Nghwm Nedd. Cafodd apªl ei sefydlu er mwyn cynorthwyo teuluoedd y pedwar. Ond pwy yw prif noddwr yr apêl?\nA) Y Tywysog William\nb) Y Tywysog Charles\nc) Y Frenhines\nBeth ymddangosodd ddwywaith dros nos ar gopa'r Wyddfa?\na) Cadair a phiano\nb) Awyren glider\nc) Cerbyd gyriant pedair olwyn\nAr Hydref 1 daeth deddf i rym yng Nghymru o godi tâl am ddefnyddio bagiau plastig neu bapur un tro. Ond beth yw'r isafswm y gall siopwyr ei godi ar gwsmeriaid am fag?\na) 5 geiniog\nb) 10 ceiniog\nc) 20 ceiniog\nDaeth Cystadleuaeth Cwpan Rygbi'r Byd i ben yn ystod y mis yn Seland Newydd. Llwyddodd Cymru i orffenn yn bedwerydd. Yn ystod y bencampwriaeth cafodd capten Cymru, Sam Warburton gerdyn coch am dacl beryglus gan y dyfarnwr Alain Rolland. Ond beth oedd sgôr y rownd derfynol rhwng Seland Newydd a Ffrainc?\na) Seland Newydd 7-6 Ffrainc\nb) Seland Newydd 8-6 Ffrainc\nc) Seland Newydd 8-7 Ffrainc\nYn ystod y mis fe gyhoeddwyd bod Gerallt Lloyd Owen yn rhoi'r gorau i fod yn Feuryn ar raglen Talwrn y Beirdd BBC Radio Cymru. Roedd rhaid chwilio am Feuryn newydd. Ond pa un o'r tri Prifardd yma gafodd y swydd?\na) Tudur Dylan Jones\nb) Myrddin ap Dafydd\nc) Ceri Wyn Jones\nCyhoeddwyd yn ystod y mis pwy fydd y Comisiynydd Iaith cyntaf? Ond pwy sydd wedi cael y swydd?\na) Meri Huws\nb) Meirion Prys Jones\nc) Menna Machraeth\nLlai nag wythnos cyn y Nadolig bu damwain trên yn ne Cymru. Roedd y trên yn teithio o Aberdaugleddau i Fanceinion pan gafodd ei tharo gan lori. Ond yn lle y digwyddodd y ddamwain?\na) Hendy-gwyn ar Daf\nCafodd y gêm olaf ei chwarae ar Ffordd Farrar ar Ragfyr 27. Fe fydd Bangor yn symud i'w cartref newydd yn 2012. Ond pwy oedd gwrthwynebwyr olaf Bangor?\na) Port Talbot\nc - Roedd y tywydd, yn enwedig y rhew, glaw ac eira yn achosi tyllau yn y ffyrdd oedd yn ddyfn iawn mewn rhai mannau.\nb - Dafydd Wigley gymrodd ei sedd yn Nhŷ'r Arglwyddi, y Barwn Wigley o Gaernarfon.\na - Sian Aman (Jean Huw Jones) wnaeth ymddeol fel Meistres y Gwisgoedd Gorsedd Y Beirdd eleni ar ôl 26 mlynedd\na - Does gan Geredigion ddim wardeiniaid traffig erbyn hyn.\nb - 35.4% wnaeth bleidleisio yn y refferendwm ar gynyddu pwer i'r Cynulliad.\nc - Cael eu galw i Ynys Môn wnaeth comisiynwyr i redeg y cyngor.\nb - Pwmpen enfawr er mwyn dathlu cyfraniad y rhai sy'n tyfu pwmpenni yn yr ardal.\na - Roedd gan Kate Middleton bedair morwyn fach yn ogystal â'i chwaer, Pippa Middleton.\nc- Mae gan y Ceidwadwyr 14 o aelodau yn y Cynulliad Cenedlaethol erbyn hyn.\nc- Scott Sinclair gafodd hat-ric yn y gêm wnaeth sicrhau bod Abertawe yn codi i'r Uwchgynghrair.\nb - Huw Jones, cyn Brif Weithredwr S4C gafodd ei benodi yn Gadeirydd yr Awdurdod. Fe fydd Ian Jones yn cychwyn ar ei swydd fel Prif Weithredwr y Sianel yn 2012.\nb - Y Cofnod Cymraeg yw enw'r cofnod o drafodion y Cynulliad\na - Bydoedd oedd enw cofiant Ned Thomas enillodd Lyfr y Flwyddyn.\nc - Aled Roberts oedd yr aelod gafodd ddychwelyd i'r Cynulliad. Collodd John Dixon ei sedd.\nc - Wnaeth Rhys Meirion ddim ennill yr un o'r prif wobrau llenyddol eleni. Enillodd Rhys Iorwerth y Gadair a Manon Rhys y Fedal Lenyddol. Mae Rhys Meirion wedi ennill y Rhuban Glas yn y gorffennol.\nc - Matthew Rhys oedd yr actor a fu'n cefnogi ymgyrch Yr Ymddiriedolaeth Genedlaethol i gosi £1 miliwn tuag at Apêl Llyndy Isaf.\nb - Y Tywysog Charles yw prif noddwr yr apêl a sefydlwyd er cof am y pedwar a fu farw ym Mhwll Glo'r Gleision.\nc- Cafodd cerbyd gyriant pedair olwyn ei yrru ddwywaith i gopa'r Wyddfa yn ystod y mis.\na - Erbyn hyn mae'n rhaid i bobl dalu 5 ceiniog am fag plastig untro\nc Un pwynt oedd 'na rhwng y ddau dîm ar y diwedd wrth i Seland Newydd ennill o 8 pwynt i 7.\nc -Ceri Wyn Jones yw Meuryn Newydd Talwrn y Beirdd\na - Meri Huws yw'r Comisiynydd Iaith cyntaf a fydd yn dechrau ar ei gwaith ar Ebrill 1 2012.\na -Fe ddigwyddodd y ddamwain ar groesffordd yn Hendy-gwyn ar Daf.\nb - Prestatyn oedd yr ymwelwyr olaf â Ffordd Farrar. Bangor enillodd o 5 gôl i 3.


Codau Bonws Dim Adnau Bovegas\nHafanCynigion Diweddaraf heb Dim Blaendal 2022Bovegas dim codau bonws blaendal\nMae Bovegas yn casino Americanaidd ar-lein poblogaidd, sy'n darparu ar gyfer chwaraewyr ledled y byd - ac fel y gwelwch yn y swydd hon, mae'n werth edrych ar y casino - sef, oherwydd y ffaith ei fod yn cynnig nifer enfawr o gemau - ynghyd â rhai o'r hyrwyddiadau gorau a bonysau rydyn ni wedi'u gweld, ymhen ychydig!\nMewn gwirionedd, gadewch i ni edrych ar y prif fonws croeso sydd ar gael, nawr:\nMae bonws croeso Bovegas yn eithaf hael, a byddwn yn cwmpasu'r manylion isod:\n**300% hyd at $ 3000: cod bonws: VEGASCHANCE2000\n** 200% hyd at $ 2000: cod bonws: VEGASCHANCE2000\nEr mwyn hawlio, cliciwch ar y cynnig isod, a byddwch yn gweld eich bonws yn cael ei gredydu i'ch cyfrif bron yn syth!\nNawr, gadewch inni edrych ar hyrwyddiadau eraill gyda chodau bonws sydd gan Bovegas i'w cynnig:\n* 10 Troelli Am Ddim wrth gofrestru yn Kung Fu Rooster: Ail-wneud y cod: VEGAS10SPINS\n55 Troelli Am Ddim yn Lwc y Jyngl: Ail-wneud y cod: JUNGLELUCK\n* Bonws Cydweddu Slotiau 300% - Dim Max Cashout: Ail-wneud gyda'r cod: VEGAS300\nPS: Gellir defnyddio Cod VEGAS300 a VEGAS10SPINS 1 ar y tro, darllen mwy ar eu T & C's. Gallwch ddefnyddio'r dulliau adneuo traddodiadol neu gallwch ddewis Bitcoin yn y casino hwn!\nMae'r casino hwn yn derbyn Chwaraewyr UDA ac Awstralia.\nNawr, mae Bovegas yn cynnig nifer enfawr o gemau, o ddarpariaethau tebyg GTRh! Mae rhai o'r slotiau fideo mwyaf poblogaidd yn cynnwys Kung Fu Rooster, Purrfect Pets, Cash Bandits2, Fantasy Mission Force, Bulls and Bears a mwy!\nMae yna hefyd nifer fach o gemau bwrdd casino ar gael ar y safle, sy'n cynnwys amrywiadau lluosog o Roulette a Blackjack, ynghyd â Pontŵn, Poker Draw Caribïaidd, Vegas 3 Card Rummy, a mwy!\nYchwanegwyd adran casino arbenigeddau yn ddiweddar hefyd, a gellir cyrchu hwn trwy ddefnyddio'r ddewislen llywio ar yr ochr dde. Unwaith y byddwch chi y tu mewn i'r adran Arbenigeddau, byddwch chi'n gallu mwynhau gemau fel Roulette Multiplayer ac Baccarat, a chyda'r polion lleiaf yn cychwyn o ddim ond $ .10 y llaw / troelli, does dim angen torri'r banc i chwarae, chwaith!\nUn o'r rhannau mwyaf nodedig o chwarae yn Bovegas, heb os, yw dyluniad y wefan, ac mae'n wirioneddol glir, syml a hawdd ei ddefnyddio - ac mae hyn yn gwneud chwarae'n llawer haws nag sy'n digwydd gyda'r mwyafrif o gasinos ar-lein.\nMae yna hefyd nifer enfawr o opsiynau bancio ar gael - a byddwch chi'n gallu defnyddio cardiau Visa a Mastercard Debyd / Credyd, Bitcoin, ynghyd â dewis bach o eWallets, fel Neteller a Skrill.\nTags: llyfrau jyngl troelli am ddim, troelli am ddim lwc y jyngl, troelli am ddim ceiliog kung fu


Safana - Ffolio - English\n214 Pages, 5.10 x 7.70 in\nAn exciting new novel by one of Wales's best writers. Safana reimagines the history of slavery in Georgia and looks again at one of it's most controversial figures at a time of great uncertainty.\nWrth ddarllen hon mae rhywun yn ymwybodol o lofruddiaeth George Floyd, ymdrechion yr ymgyrch Bywydau Du o Bwys a brygawthan hiliol Donald Trump. Ond nid nofel am helyntion y byd cyfoes yw hon. Yn hytrach fe’n cludir i dalaith Georgia ar ddechrau’r 1770au. Ystumiwyd cryn dipyn ar yr hanes go iawn er mwyn cyflwyno i ni bortread o’r frwydr yn erbyn caethwasiaeth yn y blynyddoedd hynny cyn sefydlu’r Taleithiau Unedig ar dir America.\nMae yma gymeriadau hanesyddol, a’r pwysicaf ohonynt yw’r Methodist George Whitefield sy’n cael ei gofio gan lawer fel Tad Ysbrydol America. Ond nid ei efengyliaeth a ddethlir yma, eithr ei gefnogaeth frwd i gaethwasiaeth. Roedd ganddo gaethweision ei hun ac fe gredai fod y fasnach yn hanfodol os oedd y wlad newydd i ffynnu.\nSefydlodd gartref i blant amddifad yn Georgia ac o’r lle hwnnw y daw Grasi, merch o dras cymysg a edmygid yn fawr iawn gan Whitefield oherwydd ei doniau rhyfeddol. Dywed wrthi y gall fod yn angel. Ond mae hi’n cefnu arno, ac yn gadael y cartref ar ôl iddi sylweddoli mai caethwasiaeth yw sylfaen ei gyfoeth.\nMae gan y ferch hon dalentau lu. Gall siarad nifer o ieithoedd (yn cynnwys y Gymraeg) ac fe fydd yn ymrithio fel gwryw neu fenyw, merch ifanc, crwydryn neu was cyflog. Mae’n cynnig ei gwasanaeth fel ysbïwr i Gyngor Safana, corff sydd â’i fryd ar warchod gwerthoedd iwtopaidd Georgia trwy wrthsefyll lledaeniad y taleithiau caeth a rhwystro’r dynladron rhag cipio dynion tywyll eu croen tros yr afon i Dde Carolina. Prif waith Grasi yw sylwi a gwrando, gan adrodd am yr hyn a glyw ac a wêl i’r Cyngor. Ond ei phennaf nod yw tanseilio bwriadau George Whitefield.\nFe’n cyflwynir i lu o gymeriadau amrywiol – rhai yn perthyn i genhedloedd brodorol America a’r gweddill o’r Alban, rhai o wledydd eraill Ewrop, neu o dras Affricanaidd – pobl o gefndiroedd diwylliannol gwahanol ac yn arddel arferion crefyddol amrywiol. Fe gynrychiolant y gymysgfa gyfoethog o bobl roddodd sylfaen i’r America fodern.\nOnd yr uchafbwynt i’r nofel yw’r bennod olaf ond un, wrth i Grasi am y tro cyntaf yn ei bywyd ers ei phlentyndod ddod wyneb yn wyneb â George Whitefield.\nWrth drafod y berthynas rhwng crefydd a chaethwasiaeth mae’r awdur yn cyffwrdd ag ochr dywyll hanes America. Tra bod Whitefield yn cynrychioli’r cwlwm hwnnw rhwng cyfalafiaeth a chrefydd, fe saif Grasi dros yr ysbryd anorchfygol hwnnw hwnnw sy’n barod i ymladd dros ryddid a chyfiawnder.\nEr ei chefndir hanesyddol mae hon yn nofel gyfoes gyffrous ac yn ddarllen cwbl angenrheidiol yn y byd sydd ohoni heddiw. ~Dafydd Morgan Lewis @ www.gwales.com


Anghenion poblogaethau a chymdeithas - Newyddion - Prifysgol Caerdydd\nAnghenion poblogaethau a chymdeithas\nDr Bahman Rostami-Tabar gets conference proceedings underway\nMae academyddion ac ymarferwyr yn y diwydiant wedi bod yn mynd i'r afael â'r anghydbwysedd ynghylch ysgolheictod drwy ddarogan, mewn gweithdy unigryw ym Mhrifysgol Caerdydd.\nCynhaliwyd Darogan er Lles Cymdeithasol, 24ain Gweithdy Sefydliad Rhyngwladol Daroganwyr, yn Ysgol Busnes Caerdydd ar 12-13 Gorffennaf 2018.\nCymdeithas yn hytrach nag elw\nYn draddodiadol, mae ysgolheigion wedi ystyried darogan fel teclyn cynllunio yn bennaf, sy'n helpu sefydliadau i ddefnyddio gwybodaeth hanesyddol a barn i bennu cyfeiriad datblygiadau yn y dyfodol.\nProfessor Rachel Ashworth introduces delegates to the world's first public value business school\nFodd bynnag, fel y mae trefnydd y gweithdy, Dr Bahman Rostami-Tabar yn esbonio: “Cefais y syniad o gynnal ymchwil ynghylch darogan, lle caiff y pwyslais ei roi ar oblygiadau cymdeithasol yn hytrach nag elw.\n“Yn rhan o'r gweithdy, cawsom drafodaeth mewn grŵp lle gofynnais i’r rhai oedd yn cymryd rhan fy helpu i ddiffinio'r math hwn o ddarogan...”\n“Felly, mae darogan er lles cymdeithasol yn cynnig dyfodol cynaliadwy i gyfleoedd cyfartal, ac mae’n ymgorffori anghenion poblogaethau a chymdeithas yn hytrach na phwysleisio perfformiad ariannol pur.”\n“Mae iddo ddwy brif elfen: i) mae'n llywio penderfyniadau na chaiff eu gyrru'n uniongyrchol gan elw ii) ac mae'n rhoi blaenoriaeth i'r rheini sy'n gyffredinol y tu allan i'r sefydliad.”\nMae Dr Rostami-Tabar a chymheiriaid yn parhau i ddatblygu diffiniad cynhwysfawr o ddarogan er lles cymdeithasol. Bydd yn ymddangos ochr yn ochr â chyflwyniadau dethol o'r digwyddiad mewn rhifyn arbennig o'r International Journal of Forecasting a Foresight: The International Journal of Applied Forecasting.\nDaeth ymchwilwyr ac ymarferwyr o 10 gwlad ynghyd ar gyfer y gweithdy, a dyma rai o’r sefydliadau yr oeddent yn eu cynrychioli: Y GIG, Llywodraeth Cymru, Pwyllgor Rhyngwladol y Groes Goch, y Cenhedloedd Unedig a Llywodraeth Awstralia.\nCaerdydd ar gwch\nDown by the river. Delegates travel to conference dinner by boat.\nDiscussion continues at the conference dinner\nDelegates enjoy the conference dinner at Old Custom House, Cardiff Bay\nYn ogystal â dau ddiwrnod o sgwrsio a thrafod, cafodd y cynadleddwyr gyfle i weld Caerdydd ar gwch, wrth iddynt deithio ar hyd Afon Taf o Barc Bute i Fae Caerdydd, cyn mwynhau cinio cynhadledd yn Old Custom House.\nMae manylion llawn y rhaglen a ffrydiau byw o'r holl gyflwyniadau ar gael ar wefan y gynhadledd.


Dogfennau Cymeradwy sydd wedi'u Harchifo\nHafan > Pynciau > Cynllunio > Rheoliadau adeiladu > Cwestiynau cyffredin\nDiweddarwyd 26 Awst 2016\nEsboniad o’r gwahaniaeth rhwng "rheoliadau adeiladu" a "chaniatâd cynllunio", beth y mae’r rheoliadau’n ei gynnwys a beth sy’n digwydd os nad ydych yn cydymffurfio.\nBeth yw’r gwahaniaeth rhwng Caniatâd Cynlluniio a Rheoliadau Adeiladu?\nMae Cynllunio’n ymwneud yn bennaf â defnyddio tir yn briodol, aestheteg yr adeilad y bwriedir ei godi ac effaith y datblygiad ar yr amgylchedd yn gyffredinol ac eiddo cyfagos. Mae Cynllunio’n ymwneud hefyd ag adeiladau rhestredig ac ardaloedd cadwraeth.\nMae Rheoliadau Adeiladu’n ymwneud â’r ffordd y caiff yr adeilad ei godi, sefydlogrwydd y strwythur, sut i ddianc ohono a rhagofalon tân, sut y mae’n gwrthsefyll y tywydd, dulliau arbed ynni, inswleiddio rhag sŵn, hygyrchedd a chyfleusterau ar gyfer pobl ag anableddau. Os nad ydych yn siwr, byddai’n well i chi gysylltu â’ch awdurdod cynllunio lleol neu Gorff Rheolaeth Adeiladu.\nBeth mae’r Rheoliadau Adeiladu yn ei gynnwys?\nMae’r rheoliadau’n cynnwys:\nymestyn neu addasu adeiladau sy’n bod eisoes\nychwanegu gwasanaethau neu ffitiadau a reolir (e.e. draeniau, dyfeisiau sy’n cynhyrchu gwres).\nGall fod angen cydymffurfio â’r rheoliadau pan fydd y defnydd a wneir o adeilad yn newid hefyd. Nid oes angen cydsyniad ar gyfer rhai mathau o fân waith adeiladu. Os nad ydych yn siwr a oes angen cydsyniad Rheoliadau Adeiladu, dylech gysylltu â’ch Corff Rheoli Adeiladu.\nCeir cyfres o Ddogfennau Cymeradwy i fynd gyda’r Rheoliadau.\nDiben y Dogfennau Cymeradwy hyn yw rhoi canllawiau ar gyfer bodloni gofynion y Rheoliadau Adeiladu ond nid oes raid eu mabwysiadu os ydych yn dymuno dylunio ac adeiladu eich gwaith adeiladu mewn ffordd arall, ar yr amod y gallwch gydymffurfio â gofynion y rheoliadau. Telir sylw i’r canllawiau hyn wrth ystyried a yw’ch cynlluniau ar gyfer y gwaith y bwriedir ei wneud neu’r gwaith sydd ar y gweill yn cydymffurfio â’r rheoliadau. Ceir rhagdybiaeth gyfreithiol fod eich gwaith wedi cydymffurfio â’r Rheoliadau Adeiladu os ydych wedi dilyn y canllawiau yn y dogfennau.\nBeth sy’n digwydd os na fyddaf yn cydymffurfio â’r rheoliadau?\nOs gwneir gwaith heb ei gymeradwyo gan Gorff Rheoli Adeiladu, caiff ei gyfrif yn waith anawdurdodedig. Gall yr Awdurdod Lleol gymryd camau gorfodi, mynnu eich bod yn gwneud cais am gydsyniad rheoliadau adeiladu a/neu ofyn i chi agor y gwaith fel y gellir ei archwilio. Gallech gael dirwy am beidio â chydymffurfio â’r Rheoliadau Adeiladu a gallech orfod talu am newid gwaith nad yw’n cydymffurfio. Mewn achosion eithafol, gellir mynnu eich bod yn tynnu’r gwaith i lawr.\nCewch ragor o wybodaeth yn y wefan Rheoli Adeiladu Awdurdodau Lleol (dolen allanol, Saesneg yn unig).\nCwestiynau cyffredin am Adolygiad Rhan L (Arbed tanwydd ac ynni)\nMae’r ddogfen hon yn darparu cwestiynau cyffredin am adolygiad Rhan L o’r Rheoliadau Adeiladu a’r atebion iddynt. Ei bwriad yw rhoi trosolwg o’r gofynion newydd i adeiladwyr, perchenogion tai, landlordiaid ac ati.\nMesur Diogelwch Tân Cymru - Cwestiynau cyffredin\nMae’r ddogfen hon yn darparu cwestiynau cyffredin am y gyfraith newydd arfaethedig i gyflwyno systemau atal tân (systemau chwistrellu) mewn preswylfeydd domestig yng Nghymru. Ei bwriad yw rhoi trosolwg o’r gofynion newydd i adeiladwyr, perchenogion tai, landlordiaid ac ati.\nSystemau atal tân domestig (Systemau chwistrellu) - Cwestiynau cyffredin (Maint Ffeil: 209KB)\nRhan L (Arbed Tanwydd a Phŵer) y Rheoliadau Adeiladu Gorffennaf 2013 Cwestiynau Cyffredin (Maint Ffeil: 172KB)


Holiday Inn Express, Bae Caerdydd - Visit Cardiff Holiday Inn Express, Bae Caerdydd – Croeso Caerdydd\nFforddiadwy, modern a chyfeillgar\nMae gwesty’r Holiday Inn Express, Bae Caerdydd, wedi leoli ar lannau’r afon ger hen ddoc y dwyrain ym Mae Caerdydd. Mae canol dinas Caerdydd ond taith gerdded 15 munud i ffwrdd o’r gwesty, ac yno gellir mynd am dro o amgylch canolfan siopa Dewi Sant 2, nifer o arcedau hyfryd a marchnad dan do Fictoraidd ynghyd â’r atyniadau eraill sydd ar y rhestr o leoliadau mwyaf poblogaidd y ddinas.\nWrth deithio i’r cyfeiriad arall allan o’r gwesty byddwch yn dod o hyd i Ganolfan Mileniwm Cymru a Chanolfan Red Dragon, ac ychydig o funudau’n ddiweddarach mae ardal Cei’r Fôr-Forwyn ym Mae Caerdydd sy’n cynnig amrywiaeth ardderchog o fariau a bwytai i fodloni pob math o chwaeth. Mae’r maes awyr agosaf (Maes Awyr Rhyngwladol Caerdydd) ond 12.3 milltir i ffwrdd ac mae’r orsaf drenau agosaf (Gorsaf Drenau Bae Caerdydd) ond 0.4 milltir i ffwrdd o’r gwesty.\nY tro nesaf i chi chwilio am lety ym Mae Caerdydd, beth am edrych i weld a oes ystafelloedd ar gael yn Holiday Inn Express, Bae Caerdydd? Mae gan y gwesty bopeth sydd ei angen arnoch i allu fwynhau gwyliau hyfryd a chyffyrddus, mae wedi’i leoli yn y lleoliad perffaith ac mae ganddo rhai o’r prisiau mwyaf fforddiadwy yn y ddinas. Dewiswch Holiday Inn Express, Bae Caerdydd a byddwch yn gwybod fod gennych le gwych i ddychwelyd iddo pan fyddwch yn yr ardal eto.


Dyfarnu grantiau Thomas Ellis - Daily Post\nDyfarnu grantiau Thomas Ellis\nMAE cyfansoddwr sy’n prysur ennill bri rhyngwladol, wedi derbyn grant tuag at recordio cryno ddisg o’i waith.\nBydd Dr Guto Pryderi Puw yn derbyn £1500 o Gronfa Goffa Thomas Ellis, sy’n cael ei dyfarnu gan Brifysgol Bangor, i wneud cofnod o waith pedair blynedd o gyfansoddi, nad oes recordiadau stiwdio ar gael ohonynt eto. Mae Dr Puw yn ddarlithydd yn adran gerddoriaeth y Brifysgol, a bydd myfyriwr PhD o’r coleg, Gwawr Ifan, hefyd yn derbyn £1000 o’r gronfa.\nAg yntau’n gyfansoddwr preswyl gyda Cherddorfa Genedlaethol BBC Cymru rhwng 2006 a 2010, bwriad Guto yw gwario’r arian ar recordio rhai o’r gweithiau a gyfansoddodd yn y cyfnod hwnnw.\nMae ei waith wedi ennill canmoliaeth eang gan feirniaid cerdd cenedlaethol; enillodd ei Goncerto ar gyfer yr Oboe wobr Gwrandawyr BBC Radio3 yng Ngwobrau Cyfansoddwyr Prydain yn 2007, ac enwebwyd Reservoirs am un o Wobrau’r Gymdeithas Ffilharmonig Frenhinol yn 2005.\nCafodd tri darn cerdd mawr eu cyfansoddi a’u datblygu yn ystod cyfnod Guto gyda’r gerddorfa, a berfformiwyd ledled y wlad. Ymhlith y neuaddau cyngerdd nodedig lle cynhaliwyd perfformiadau o’i gerddoriaeth roedd Neuadd Brycheiniog Aberhonddu, Neuadd Prichard-Jones Bangor, Neuadd Frenhinol Albert yn Llundain, a Modena, Brescia a Begamo yn yr Eidal.\nTraddododd bapur ar gerddoriaeth mewn iechyd yn y gynhadledd, ac ymwelodd ag arbenigwyr yn ymarfer therapi cerdd gan greu cysylltiadau byd-eang.\nSefydlwyd Cronfa Goffa Thomas Ellis er cof am Thomas Edward Ellis MA, Warden Urdd y Graddedigion (1896-1899), ac Aelod Seneddol Meirionnydd o 1886 i 1899. Mae’n dyfarnu grantiau i gynorthwyo ymchwil i iaith, llenyddiaeth, hanes a hynafiaethau Cymru a chyhoeddi canlyniadau ymchwil o’r fath.


teimladau hunanladdol Archives • meddwl.org\nAnxiety a fi – Ffion Connick\nCofnodwyd ar Mawrth 28, 2020 Mai 1, 2020 gan Meddwl\nRhybudd cynnwys: bwyd a phwysau, meddyliau hunanladdol\nEdrych yn ôl ar bethau nawr fi’n siŵr bod yr anxiety yma wedi bodoli fel rhan o fi erioed. Rwy’n cofio pan o’n i’n ifancach ac roeddwn yn mynd mas e.e i gael bwyd neu mynd i ffwrdd ar wylie, o’n i bob amser yn “gwitho hunan fi lan” fel o’n i’n galw fe.\nAr y pryd nid oeddwn wedi meddwl lot amdano fe. O’n i’n meddwl odd e’n rhywbeth bod pawb yn profi, rhywbeth cyffredin. Nath yr anxiety sort of marw mas wedyn am ychydig a ges i cwpwl o flynydde le sai’n rili cofio teimlo fel o’n i’n “gwitho hunan fi lan”. Ond dechreuodd y teimladau yma ail-ymddangosodd tua gwylie Pasg pan ro’n i’n blwyddyn 9.\nSai’n rili siwr pam ail-ymddangosodd y teimladau ond dyna pryd nath popeth dechre mynd down hill fel petai. Nes i brofi cyfnod anodd wedyn am tua dwy flynedd. Just “gwitho hunan fi lan” am bopeth. O’n i’n dechrau gwrthod mynd i gwrdda ffrindie achos odd e’n cynhyrfu fi gormod. Sai’n siŵr beth oedd y rheswm penodol pam ond odd yr anxiety yma yn fy ofni.\nCofnodwyd ar blogiau\tTagiwyd fel gorbryder, meddyginiaeth, teimladau hunanladdol, triniaethau\tRhowch sylw\n‘Gwella’n dechrau dod yn bosib’ – Ffion Jones\nCofnodwyd ar Ionawr 23, 2020 Ionawr 25, 2020 gan meddwl\nRhybudd cynnwys – Problemau bwyta, hunanladdiad, hunan-niweidio (ond dwi’n addo bod hwn yn ddarn sy’n cynnig gobaith!)\nPan welais i bod #2019in5words yn trendio ar Twitter, aeth fy meddwl yn syth i “totally fucked up dumpster fire”, “the government let us down” neu, fel y dywedodd Greta Thunberg mor huawdl, “our house is on fire”. Fodd bynnag, yn wahanol i’r arfer, penderfynais i fod rhywfaint yn fwy positif am y peth.\nMae 2019 wedi bod yn flwyddyn dwi’n teimlo, o’r diwedd, fy mod wedi dechrau delio â’r problemau sydd wedi bod yn dinistrio fy mywyd ers blynyddoedd. Dechreuodd y flwyddyn yn wael. Ar Ddiwrnod Calan, fe wnes i hunan-niweidio, gwneud fy hun yn sâl a bron i mi geisio lladd fy hun. Oherwydd hynny, fe wnaeth ffrind agos orfod cysylltu â fy Mam oherwydd ei bod yn bryderus am fy niogelwch a lles. Wrth edrych yn ôl, dylwn i fod wedi bod yn yr ysbyty mewn gwirionedd, ac mae’n codi ofn arna i pa mor agos oeddwn i gyflawni fy nghynlluniau. Mae’r daith araf ers un o fy nyddiau isaf wedi bod yn lafurus i ddweud y lleiaf ond ers y 363 (?? ish) diwrnod diwethaf, alla i ddweud yn onest fy mod wedi dod mor bell o’r pwynt hwnnw.\nCofnodwyd ar blogiau\tTagiwyd fel anhwylderau bwyta, bwlimia, hunan-niweidio, teimladau hunanladdol\tRhowch sylw\nMatt Johnson ac iselder: “Cadwes i e tu mewn” : BBC Cymru Fyw\nCofnodwyd ar Tachwedd 9, 2019 Tachwedd 9, 2019 gan Meddwl\nRhybudd cynnwys: hunanladdiad, teimladau hunanladdol.\nMae’r cyflwynydd, Matt Johnson, wedi bod ag iselder ers blynyddoedd, ac mae’n siarad yn agored am ei drafferthion â’i iechyd meddwl. Ond nid yw hyn wastad wedi bod yn wir.\nDdeng mlynedd yn ôl, yn Rhagfyr 2009, roedd Matt Johnson ar falconi yn Sbaen, yn ystyried lladd ei hun.\n“Erbyn y pwynt yna o’n i’n yfed bron i ddwy botel o wisgi y dydd, felly mae’n niwlog iawn, ond dwi hefyd yn ei gofio’n fyw iawn ar yr un pryd.\nErs rhyw ddwy flynedd, oedd e’n teimlo fel fod hood am fy mhen oedd yn llaith, trwm a thywyll. Do’n i ddim yn teimlo’n fyw nac yn gyffrous mewn unrhyw ffordd.\nFelly ar y foment yna ar y balconi, ges i rush o adrenalin gyda’r teimlad o ‘dyma ni, rwyt ti am orffen y boen yma ti am ei chael am byth’. Roedd yn deimlad do’n i ddim wedi ei deimlo ers amser hir.\n‘Nath e ‘neud i mi beidio teimlo’n niwlog, a ‘nath e’r graig enfawr yn fy mhen deimlo ychydig yn ysgafnach. A ‘nes i ddechrau meddwl am fy nheulu, opsiynau eraill, y pethau dwi’n eu mwynhau – a daeth yr emosiwn ‘ma drosta i.”\nGWYBODAETH: Teimladau Hunanladdol\nERTHYGL: Dysgu byw gydag iselder – stori Matt Johnson : Y Cymro\nCofnodwyd ar erthyglau\tTagiwyd fel iselder, teimladau hunanladdol\tRhowch sylw\nLansio canllaw ar hunanladdiad a hunan-niwed i gefnogi ysgolion : Llywodraeth Cymru\nCofnodwyd ar Medi 10, 2019 Hydref 5, 2019 gan Meddwl\nMae Llywodraeth Cymru wedi cyhoeddi canllaw ar Hunanladdiad a Hunan-niwed newydd i gefnogi athrawon a gweithwyr proffesiynol sy’n dod i gysylltiad â phobl ifanc yn rheolaidd.\nMae’r canllaw’n canolbwyntio ar ymyrryd yn gynnar a rheoli meddyliau am gyflawni hunan-niwed a hunanladdiad yn ddiogel pan fyddant yn codi.\nBydd y canllaw’n darparu ffynhonnell gyflym a hygyrch ar gyfer egwyddorion arfer gorau a bydd yn cyfeirio at ffynonellau cymorth a chyngor eraill.\nDarllen rhagor : Llywodraeth Cymru\nGweld y canllaw\nPecyn cymorth i athrawon – ‘Mae gan bawb iechyd meddwl’\nGWYBODAETH: Athrawon a Rhieni / Gwarchodwyr\nCofnodwyd ar newyddion\tTagiwyd fel athrawon, hunan-niweidio, llywodraeth, teimladau hunanladdol\tRhowch sylw\nUn diwrnod, blynyddoedd o frwydro\nCofnodwyd ar Awst 23, 2019 Awst 23, 2019 gan meddwl\nMae'r blog hwn yn cyfeirio at hunanladdiad a cham-drin rhywiol.\nOni’n arfer bod mor hapus, yn mwynhau bywyd, gyda dipyn o ffrindiau, ac yn ‘joio fy hun. Mae bywyd yn greulon weithiau, ond mae’r rhwystrau yma yna i’ch profi medda’ nhw, ac mae pob cam ti’n gymryd i ddod dros y rhwystrau sy’ o dy flaen, yn dy wneud yn gryfach, yn gryfach nag erioed o’r blaen.\nWrth gwrs, mae problemau iechyd meddwl yn wahanol i bawb, ond mi ydw i’n ysgrifennu’r darn yma er mwyn dangos, er pa mor galed mae bywyd yn gallu bod, mae yna obaith, a ffordd ymlaen. Mi ydw i hefyd eisiau iechyd meddwl gael yr un sylw a phwysigrwydd â iechyd corfforol rhywun, gan ‘mod i’n credu’n gryf dylai neb fod â chywilydd siarad am iechyd meddwl. Dw i’n un dda i siarad mae’n debyg, achos mi gymrodd flynyddoedd i mi siarad amdano yn agored, ond mae’r effeithiau o beidio ei drafod yn agored wedi bod yn sylweddol, ac wrth edrych yn ôl, wedi bod yn gamgymeriad mawr.\nFel mae’r teitl yn ei awgrymu, mi newidiodd fy myd bach i mewn un diwrnod. Ers yr un dydd hunllefus yna, mae blynyddoedd o frwydro hefo problemau iechyd meddwl wedi bod yn boen arnai, ac yn parhau i fod, os dw i’n bod yn onest hefo fy hun. Ond credaf yn gryf iawn y bod gobaith o fy mlaen, a theimlaf yn gryfach person nag erioed o’r blaen.\nCofnodwyd ar blogiau\tTagiwyd fel teimladau hunanladdol, trais, unigrwydd\tRhowch sylw\nY Samariaid yn annog dynion i ofyn am help : Iechyd Meddwl Cymru\nCofnodwyd ar Mawrth 19, 2019 Ebrill 13, 2019 gan Meddwl\nCyhoeddwyd arolwg newydd a gomisiynwyd gan y Samariaid ar 19 Mawrth, sy’n dangos bod stigma dal yn broblem ymhlith dynion wrth iddynt geisio chwilio am help pan fyddant yn cael trafferth ymdopi.\nNid yw dau ym mhob pump (41%) o ddynion yn Lloegr, yr Alban a Chymru, sydd rhwng 20 a 59 oed, yn chwilio am gymorth pan fydd angen, oherwydd mae’n well ganddynt i ddatrys problemau eu hunain. Mae’r arolwg hefyd yn dangos nad yw dynion am deimlo fel baich, ac nid ydynt yn teimlo y byddai pobl eraill yn deall eu problemau.\nMae’r Samariaid yn lansio ymgyrch Pobl Go Iawn, Straeon Go Iawn lle y mae dynion sydd wedi goresgyn cyfnodau anodd yn rhannu eu straeon er mwyn annog dynion eraill i chwilio am help.\nBydd mwy na hanner cant o ddigwyddiadau lleol yn cael eu cynnal yng Nghymru, Lloegr a’r Alban er mwyn helpu hyrwyddo’r ymgyrch.\nDarllen rhagor am iechyd meddwl dynion ar meddwl.org\nCofnodwyd ar newyddion\tTagiwyd fel dynion, samariaid, teimladau hunanladdol\tRhowch sylw\nHel Meddyliau – Meinir Ann Thomas\nCofnodwyd ar Mawrth 5, 2019 Medi 22, 2020 gan meddwl\nTro yma, Meinir Ann Thomas fu’n egluro wrth meddwl.org mor anodd yw byw bywyd dyddiol law yn llaw â phrofiadau iechyd meddwl.\nPryd oedd y tro cyntaf i chi fod yn ymwybodol o’ch iechyd meddwl eich hun, neu iechyd meddwl fel pwnc yn gyffredinol? Beth yw eich profiadau chi?\nO edrych nôl, yn fuan iawn ar ôl colli mam ym mis Medi 1992. Roedd hi ond yn 35 oed, a minnau ond yn 10. Ro’n i eisiau bod gyda hi, felly nes i acshyli gymryd gorddos yn fuan iawn ar ôl iddi farw (tua pythefnos mae’n siŵr) er mwyn cael bod gyda hi. Wrth gwrs, naeth e ddim gweithio, a nes i ddim trial eto chwaith, ond do’n i ddim yn iawn o bell ffordd. Wi’n cofio dweud wrth dad tua mis ar ôl colli mam fy mod i’n depressed. Wedodd e shwt allen i fod yn depressed yn 10 oed? Ar ôl hynny, nes i gau fy ngheg. Cadw fy nheimladau i mi’n hun. Parhau i ddarllen →\nCofnodwyd ar blogiau\tTagiwyd fel cyfweliadau, galar, gorbryder, hunan-hyder, iselder, teimladau hunanladdol\tRhowch sylw\n£500,000 y flwyddyn i ddelio â hunanladdiadau a hunan-niweidio : Golwg360\nCofnodwyd ar Chwefror 20, 2019 Chwefror 28, 2019 gan Meddwl\nMae Llywodraeth Cymru yn addo £500,000 y flwyddyn i gefnogi cynlluniau i fynd i’r afael ag achosion o hunanladdiad a hunan-niweidio.\nMae £644m wedi cael ei wario ar iechyd meddwl yn ystod blwyddyn ariannol 2018-2019.\nAr hyn o bryd mae o gwmpas 300 i 350 o fywydau bob blwyddyn yn cael eu colli o ganlyniad i hunanladdiadau.\nMae strategaeth Talk to Me 2 wedi arwain at ffocws cynyddol ar gydweithio i atal hunanladdiadau ar draws Cymru.\nCofnodwyd ar newyddion\tTagiwyd fel gwasanaethau, hunan-niweidio, llywodraeth, teimladau hunanladdol\tRhowch sylw


Wyth cymeriad mewn hanes a llên gwerin gyda chysylltiadau i Eryri | Ymweld ag Eryri\nThis entry was posted on 30 Medi 2015, in Hanes. Bookmark the permalink.\tRhowch sylw\nGwir neu chwedlonol, mae nifer o gymeriadau mawr sydd wedi chwarae rhan wrth lunio hanes Eryri a, thrwy estyniad, ei thirwedd. Dyma ond ychydig …\nRydym i gyd yn gwybod bod tirwedd daearyddol Eryri wedi ei ffurfio gan ddigwyddiadau daearegol a ddigwyddodd filoedd o flynyddoedd yn ôl.\nOnd mae’r bobl sydd wedi byw yn Eryri wedi llunio’r rhanbarth mewn ffyrdd eraill.\nO adeiladu bryngaerau a chestyll i adrodd straeon a gwyrthiau, mae cymeriadau Eryri – rhai gwir a rhai chwedlonol – lawer i ateb drosto!\nDyma wyth o gymeriadau Eryri y mae eu presenoldeb yn dal i’w deimlo yn Eryri heddiw.\nMae’r diolch i Thomas Telford fod teithio i Eryri wedi dod yn haws yn y 19eg ganrif. Roedd y peiriannydd enwog yn gyfrifol am adeiladu yr hyn sydd bellach yr A5 o Lundain i Gaergybi, yn ogystal a’r Bont y Borth – y ddau ohonynt yn gwella teithio rhwng Llundain ac Iwerddon yn fawr. Hefyd adeiladodd Telford Pont Grog Conwy, un o’r pontydd crog ffordd gyntaf yn y byd, a’r Bont Waterloo ym Metws-y-Coed.\n2. Brenin Arthur a Myrddin\nEr eu bod yn ddau o bobl ar wahân, mae Brenin Arthur a Myrddin yn gymaint o ran o’r un straeon fel yr ydym yn credu ei bod yn rhesymol i’w trin fel un person! Mae’r ddau gymeriad – ac nid ydym yn gwybod yn sicr a ydynt yn bodoli neu beidio – yn gysylltiedig iawn at Eryri. Maent yn ymddangos mewn dwsinau o straeon am y rhanbarth, gan gynnwys mai Enlli yw’r Avalon go iawn, y dreigiau rhyfelgar yn Ninas Emrys, y cawr ar yr Wyddfa a brwydr olaf Arthur. I gael gwybod mwy am straeon hyn a mwy, rydym yn argymell yn fawr taith i Labyrinth y Brenin Arthur yng Nghorris!\n3. Llywelyn ac Edward\nBrwydrau gwaedlyd rhwng Edward I o Loegr a Llywelyn ap Gruffudd o Wynedd am yr hawl i reol Cymru yw’r prif reswm fod cymaint o gestyll hardd i ymweld yn Eryri heddiw. Gall yr adeiladau eu hunain (yr hyn sy’n weddill ohonynt, beth bynnag) fod yn hardd, ond mae y rheswm drost eu bodolaeth yn eithaf i’r gwrthwyneb. Mae’r cestyll canoloesol gallwch ymweld yn Eryri yn cynnwys Caernarfon, Conwy, Harlech, Criccieth, Dolwyddelan a Dolbadarn.\nRoedd David Pritchard yn berchennog Y Goat Inn ym Meddgelert yn y 1700au. Ac mae’n diolch iddo ef, a phwyllgor o bentrefwyr, fod y chwedl Gelert, y ci ffyddlon a laddwyd mewn camgymeriad am drosedd nad oedd wedi gyflawni, yn gysylltiedig â’r pentref. Mae straeon tebyg iawn i’r stori Gelert i’w gael ar draws y byd, ac mae’n ymddangos bod Pritchard a’i bwyllgor wedi ail ysgrifennu y chwedl fel ei fod wedi digwydd yn y pentref cysglyd yma yn Eryri, a roddodd Beddgelert i raddau helaeth ar y map twristiaeth a sicrhau economi iach ar gyfer y pentrefwyr am ganrifoedd i ddod.\n5. Gwrtheyrn / Vortigern\nRoedd Vortigern (neu’r Gwrtheyrn fel y gelwid ef yng Nghymru) brenin gwaradwydd Kent yn y 5ed ganrif cynnar a gafodd ei dwyllo i fradychu ei gydwladwyr gan Hengist, arweinydd y Sacsoniaid. Rhedodd Gwrtheyrn i ffwrdd i Eryri, lle’r oedd ei ymdrechion i adeiladu yn cael ei rwystro pan fyddai’r adeilad yn dal i ddiflannu. Dywedodd dewin ifanc, Emrys Wledig (neu’r Myrddin Emrys, AKA Merlin), wrtho fod yna ddraig goch yn ymladd draig wen (yn cynrychioli Cymru a’r Sacsoniaid, yn y drefn honno) ymladd mewn pwll o dan yr adeilad, felly gwagwyd y pwll a parhaodd y dreigiau eu brwydr yn yr awyr – y ddraig goch yn fuddugol ac yn sicrhau ei le ar faner Cymru. Adeiladodd Emrys ei gaer ar y safle – Dinas Emrys, ym Meddgelert, rhag ofn nad ydych wedi dyfalu – a gwnaeth Gwtheyrn ffoi i Benrhyn Llŷn, a setlio mewn lle sy’n cael ei adnabod erbyn hyn fel Nant Gwrtheyrn. Gallwch ymweld a Nant Gwrtheyrn ar deithiau dydd i gael gwybod mwy am lên gwerin a hanes lleol – ond gallwch hefyd archebu lle ar gwrs preswyl a dysgu siarad Cymraeg fel person lleol!\nGwnaeth Clough Williams-Ellis gyfraniad enfawr i Eryri drwy ddylunio, adeiladu ac adnewyddu cymaint o adeiladau hardd yn yr ardal – yr enwocaf o’i brosiectau, wrth gwrs, Pentref Portmeirion. Cartref teuluol Clough oedd Brondanw, ystad ymledol yn Llanfrothen sydd y dyddiau hyn yn atyniad enwog i dwrisiaid am ei erddi hardd. Gallwch weld enghreifftiau o bensaernïaeth Clough ar hyd a lled Eryri, gan gynnwys ym Mhenrhyndeudraeth ac Aberdaron.\nO gwmpas 77=78 AD gwnaetho Gneus Julius Agricola, cadfridog Rhufeinig, arweinio ymgyrch yn erbyn tylwyth Ordovices Gogledd Cymru ac Ynys Môn, gan adael ar ol i nifer o gaerau pan y pen draw pan symudodd y Rhufeiniaid yn ôl allan. Un o’r caer yma oedd Segontium, ar gyrion Caernarfon fodern; defnyddwydd rhai o’i gerrig nes ymlaen i adeiladu Castell Caernarfon. Mae adfeilion Segontium yn awr o dan reolaeth Cadw, ac ar agor fel atyniad i dwristiaid. Mae olion Rhufeinig eraill yn y rhanbarth yn cynnwys Caer Gai, ger y Bala, a Tomen y Mur, ger Trawsfynydd.\nSant Beuno, Clynnog Fawr\n8. Sant Beuno\nSant Beuno yw nawddsant Gogledd Cymru. Bydd ei enw i’w gweld yma ac acw ar hyd a lled y rhanbarth, ond wedi ei ganoli rhan fwyaf o amgylch Clynnog Fawr lle y seflydodd ei gell fynachaidd yn y 7fed ganrif. Yn ddiweddarach daeth yn eglwys, ac yn fan aros pwysig ar hyd y llwybr y pererinion i Enlli. Mae nifer o wyrthiau yn cael eu priodoli i Beuno, gan gynnwys o leiaf ddau lle bu yn rhoi pennau merchaid oedd wedi cael ei torri i ffwrdd yn ol, gan ddod â nhw yn ôl yn fyw. Yr Mae eglwys Sant Beuno yn Nghlynnog Fawr yn werth ei ymweld, gan ei fod yn cynnal arddangosfa am y pererinion Enlli ac mae’n adeilad hardd a diddorol iawn. Heb fod ymhell o’r eglwys mae Ffynnon Beuno, ffynnon a ddywedwyd wnaeth ymddangos ar ôl un o wyrthiau Beuno a ddywedir hefyd fod ganddo bwerau iachau.\n« Calon Eryri: pethau i’w gwneud yn Llanberis a Betws-y-Coed\nCalan Gaeaf yn Eryri: beth sy’n digwydd yn 2015? »


Y Fframwaith Cymhwysedd Digidol – Adnodd Anghenion Dysgu Proffesiynol | Blog Cwricwlwm i Gymru\nFel Pennaeth, bydd gofyn am gael gweld dangosfwrdd eich ysgol yn rhoi golwg clir i chi o’ch anghenion dysgu proffesiynol. Bydd y dangosfwrdd yn rhoi crynodeb o wybodaeth ddienw ar gyfer eich ysgol gyfan, a bydd hefyd yn llywio’r gwaith o ddatblygu cymorth dysgu proffesiynol i ymarferwyr ac ysgolion.\nBydd yr Adnodd Anghenion Dysgu Proffesiynol newydd yn galluogi:\nathrawon i asesu eu sgiliau a’u hyder drwy roi crynodebau penodol i’r cyfnod o elfen sgiliau’r Fframwaith\ncydlynwyr y Fframwaith i gael cyfle i weld data dienw a gasglwyd i helpu i ddatblygu cymorth proffesiynol i staff\ni weld data dienw a gasglwyd ac i’w defnyddio’n lleol, yn rhanbarthol ac yn genedlaethol, i lywio’r gwaith o ddatblygu cymorth dysgu proffesiynol i ymarferwyr ac ysgolion.\nnodi’r aelodau priodol o’r staff sydd angen mynediad at ddangosfwrdd adrodd FfCD yr ysgol;\nrhoi’r wybodaeth ganlynol ar e-bost a’i anfon o’ch cyfeiriad e-bost pennaeth ar hwbmail:\nRhaid anfon yr e-bost i support@cdsm.zendesk.com\nBydd y cais yn cael ei ddilysu wedyn a bydd neges yn cael ei hanfon yn cadarnhau mynediad at yr wybodaeth ar ddangosfwrdd yr ysgol. I sicrhau bod unigolion yn cael mynediad at ddata eu hysgolion eu hunain yn unig, gofynnwn i benaethiaid yn unig e-bostio CDSM yn gofyn am ganiatâd. Bydd angen i benaethiaid brofi yn yr e-bost eu bod yn bennaeth a bod yr unigolyn/unigolion y maent yn gofyn am ganiatâd ar eu rhan yn dod o’u hysgol nhw.\n2 sylw ar “Y Fframwaith Cymhwysedd Digidol – Adnodd Anghenion Dysgu Proffesiynol”\nMari Rhian owen ar Mehefin 19, 2017 yn 10:08 am dywedodd:\nFel tiwtor TAR ym mhrifysgol Aberystwyth, hoffwn gael mynediad i’r adnodd hwn er mwyn paratoi fy myfyrwyr yn well. Yn wir, hoffwn fedru cael mynediad i Hwb yn gyffredinol. Nid yw athrawon y dyfodol yn dod i arfer â defnyddio’r adnodd yn naturiol am nad oes gennym fynediad i’r wefan yma yn y brifysgol – er holi sawl gwaith. Sut mae datrys hyn? Sut mae sicrhau bod Hwb yn cael y defnydd gorau posib – a bod arian cyhoeddus yn cael ei ddefnyddio i’w lawn botensial?\nBuddug Ellis ar Mehefin 21, 2017 yn 8:45 am dywedodd:\nMae cais Rhian Owen yn yn rhesymol a chall iawn .Sut mae paratoi athrawon newydd os nad oes ganddynt fynediad i HWB ?


Itec Skills and Employment yw un o brif ddarparwyr annibynnol o wasanaethau cyflogaeth a hyfforddiant yng Nghymru.\nRydym yn cefnogi dysgwyr a chyflogwyr drwy ein cyfres o raglenni di-dâl fel Prentisiaethau a Twf Swyddi Cymru Plws) sy'n sail i lawer o'r strategaethau datblygu economaidd craidd sydd ar waith ledled y wlad.\nGan weithio ledled Cymru rydym yn cefnogi dros 1000 o gyflogwyr a 5000+ o ddysgwyr bob blwyddyn drwy amrywiaeth o wasanaethau hyfforddiant a chyflogaeth. Mae ein llwyddiant wedi'i adeiladu o amgylch recriwtio pobl dalentog sy'n gweithio i set gyson o werthoedd craidd.\nFel sefydliad 'employee owned'., mae ein statws unigryw yn caniatáu i'n gweithwyr gael mwy o ymgysylltiad a pherchnogaeth yn nhwf a llwyddiant Itec yn y dyfodol. Rydym yn angerddol am ein pobl ac yn gydweithredol yn y ffordd rydym yn gweithio, gyda cyfle i bawb ddweud ei dweud ar y cyfeiriad y mae'r busnes yn mynd iddo.\nMae ein ethos yn syml, rydym yn helpu unigolion i ddechrau a datblygu eu gyrfaoedd drwy baru eu sgiliau â chyflogwyr lleol. Alinio'r cyflenwad a'r galw fel hyn yw'r unig ffordd o sicrhau bod ein rhaglenni yn ystyrlon, yn effeithiol, yn werthfawr ac yn gynaliadwy i unigolion a chyflogwyr.\nSwyddi diweddaraf yn Itec Training Solutions Limited\nSwyddog Rhanbarthol Celfyddydau


Gender Pay Gap reporting is an opportunity to tackle inequalities and build a business fit for the future - Chwarae Teg\nMae adrodd ar Fylchau Cyflog rhwng y Rhywiau yn gyfle i fynd i'r afael ag anghydraddoldebau ac adeiladu busnes sy'n addas ar gyfer y dyfodol\nMae elusen blaenllaw cydraddoldeb rhywiol Cymru, Chwarae Teg, wedi dweud y dylai cyflogwyr ystyried adrodd ar y bwlch cyflog rhwng y rhywiau fel cyfle i fynd i’r afael ag anghydraddoldebau er mwyn gwneud eu busnes yn fwy gwydn ac yn fwy addas ar gyfer y dyfodol. Dadleuodd yr elusen y bydd busnesau, trwy adrodd ar fylchau cyflog, yn gallu nodi lle mae angen iddynt weithredu er mwyn creu gweithlu mwy cyfartal a all arwain yn aml at fwy o gynhyrchiant a chadw staff a llai o absenoldeb salwch.\n“Dim ond un dangosydd yw’r bwlch cyflog rhwng y rhywiau ac nid yw’n dweud y stori gyfan ond gall adrodd a dadansoddi’r bwlch fod yn arf defnyddiol i fusnesau nodi anghydraddoldebau yn eu gweithlu a chymryd camau i fynd i’r afael â nhw. Mae’n gyfle i edrych ar sefydliad a deall pam nad yw menywod yn symud ymlaen yn yr un modd â dynion ac i wneud newidiadau i brosesau recriwtio, diwylliant ac arferion gwaith fel y gall y busnes wneud y gorau o dalent a photensial ei gweithlu cyfan. Rydym yn gwybod bod busnesau sydd â gweithlu mwy cytbwys yn fwy gwydn ac yn fwy cynhyrchiol, sy’n golygu y byddant mewn gwell sefyllfa i lywio unrhyw anawsterau economaidd yn y dyfodol.\n“Nid yw cydraddoldeb yn have ‘neis i gael’, mae’n ‘rhaid ei gael’ yn economaidd. Mae ymchwil diweddar gan Chwarae Teg yn dangos y gallai sicrhau cydraddoldeb rhywiol ychwanegu bron i £14 miliwn i economi Cymru.\n“Mae Chwarae Teg wedi bod yn gweithio gyda busnesau llai dros nifer o flynyddoedd i’w helpu i ddatblygu a gweithredu strategaethau i ddatblygu gweithlu mwy amrywiol gyda’n rhaglen Cenedl Hyblyg 2 sy’n cael ei hariannu’n llawn gan Gronfa Gymdeithasol Ewrop a Llywodraeth Cymru. Rydym wedi canfod y gall cwmnïau sy’n cymryd rhan yn ein rhaglenni elwa’n fawr o ran cynyddu cynhyrchiant, gwell cyfraddau cadw staff a llai o absenoldeb salwch ar ôl gweithredu mesurau cymharol syml sy’n galluogi gweithwyr benywaidd i ffynnu. Rydym hefyd yn cefnogi cyflogwyr a busnesau mwy o bob cwr o Gymru sy’n tanysgrifio i’n gwasanaeth Cyflogwyr Chwarae Teg, ac yn eu helpu i ddeall achosion eu bylchau cyflog rhwng y rhywiau. Rydym yn gweithio gyda nhw i ddatblygu strategaethau unigol i leihau, ac yn y pen draw ddileu’r bwlch. Mae newidiadau i brosesau recriwtio, gan fabwysiadu arferion gweithio mwy modern a hyblyg a symud o ddiwylliant o bresenoldeb i un yn seiliedig ar ganlyniadau ac adeiladu sgiliau a hyder gweithwyr i gyd yn helpu i leihau’r bwlch. Mae pawb yn ennill gyda gweithlu mwy amrywiol a chyfartal.\n“Mae amgylchedd y gweithle wedi’i wella, mae busnesau’n dod yn fwy cynhyrchiol ac mae’r economi ehangach yn elwa o’r cynnydd mewn treth hefyd. Amcangyfrifir y byddai cau’r bwlch cyflog rhwng y rhywiau yn arwain at gynnydd o £ 150bn i CMC y DU ac mae ein hymchwil yn dangos y gallai ychwanegu bron i £14bn i economi Cymru.\n“Neges Chwarae Teg i fusnesau yn cyhoeddi ac yn adrodd eu ffigurau bwlch cyflog rhwng y rhywiau yw i beidio â bod ofn, ond yn hytrach i gymryd y cyfle i gwneud newidiadau bach ond pwysig a fydd yn eich gwneud yn fwy cynhyrchiol, mwy llwyddiannus a gwneud eich gweithlu’n hapusach hefyd! ”\nI gael rhagor o wybodaeth am wasanaeth Cyflogwyr Chwarae Teg a sut y gall helpu’ch busnes i leihau ei fwlch cyflog rhwng y rhywiau, ewch i www.cteg.org.uk/fairplayemployer neu cysylltwch â fairplayemployer@chwaraeteg.com.


Mae Llywodraeth Cymru yn rhy adweithiol wrth geisio am gyllid i Gymru ar ôl Brexit, meddai Rhun ap Iorwerth. - Rhun ap Iorwerth AS - Plaid Cymru\nHafan / Mae Llywodraeth Cymru yn rhy adweithiol wrth geisio am gyllid i Gymru ar ôl Brexit, meddai Rhun ap Iorwerth.\nMae Llywodraeth Cymru yn rhy adweithiol wrth geisio am gyllid i Gymru ar ôl Brexit, meddai Rhun ap Iorwerth.\nMae Gweinidog Cysgodol yr Economi a Chyllid Plaid Cymru, Rhun ap Iorwerth AC, yn gofyn pwy all pobl Cymru ddibynnu arno i ymladd dros y wlad wedi iddo labelu Llywodraeth Cymru yn rhy adweithiol, wrth geisio delio â chyllid ar gyfer Cymru wrth i Brexit agosau.\nMewn cwestiynau i Weinidog Cyllid Llywodraeth Cymru, dywedodd AC Plaid Cymru ar gyfer Ynys Môn, Rhun ap Iorwerth wrth Rebecca Evans, fod angen i Lywodraeth Llafur yng Nghaerdydd fod yn fwy rhagweithiol a chynyddu ei ymdrechion wrth gyflwyno achosion am arian ychwanegol ar gyfer Cymru yn y cyfnod hanfodol yma, er lles y wlad.\nDaeth cwestiynau Mr ap Iorwerth yn dilyn y cyhoeddiad bydd Gogledd Iwerddon yn derbyn £140 miliwn o gyllid newydd gan Lywodraeth y DU heb unrhyw eglurhad ynghylch a fyddai Cynulliad Cymru na Senedd yr Alban yn derbyn cyllid tebyg.\n“Rwy’n cydymdeimlo â rhwystredigaeth Llywodraeth Cymru, yn amlwg, ond mae cymaint o hyn yn ymwneud â bod Llywodraeth Cymru yn adweithiol. Y cwestiwn ydi, pwy sydd yn bod yn rhagweithiol wrth geisio am y cytundeb gorau i Gymru ar ôl Brexit ac erbyn meddwl, ar hyn o bryd hefyd?\n“Pwy allwn ni ddibynnu arno i ymladd dros Gymru? Ymddengys i mi na allwn edrych at Ysgrifennydd Gwladol Cymru oherwydd bod y swyddfa honno’n ailddiffinio ei hun fel llais Llywodraeth y DU yng Nghymru, yn hytrach na chynrychiolaeth Cymru yng Nghabinet Llywodraeth y DU, felly mae’n rhaid inni edrych ar Lywodraeth Cymru i fynd allan a mynnu’r cytundeb gorau i ni.\n“Ymddengys i mi fod 10 aelod o un blaid wleidyddol yng Ngogledd Iwerddon yn defnyddio mwy o arian na Llywodraeth Cymru, felly mae angen inni weld ymdrechion gwirioneddol gan Lywodraeth Cymru i fod yn fwy rhagweithiol a chyflwyno achosion am gyllid ychwanegol i Gymru ar yr amser hynod hanfodol i ni wrth inni wynebu ansicrwydd Brexit.”\n← Rhun ap Iorwerth yn cynnal cyfarfod cyhoeddus i drafod dyfodol Amlwch\n”Mae angen strategaeth Cymru gyfan” meddai Rhun ap Iorwerth yn dilyn ymweliad EV yr Alban. →